sagorsarker/bangla-wikipedia huggingface dataset:
অপরাজিত (উপন্যাস)

অপরাজিত বিভূতিভূষণ বন্দ্যোপাধ্যায় রচিত দ্বিতীয় উপন্যাস। ‘প্রবাসী’ মাসিকপত্রে ১৩৩৬ সালের পৌষ সংখ্যা থেকে ১৩৩৮- এর আশ্বিন সংখ্যা পর্যন্ত ধারাবাহিকভাবে প্রকাশিত হয়েছিল। উপন্যাসের স্ফীতির কারণে দু খণ্ডে বিভক্ত হয়ে প্রথম বের হয়ঃ প্রথম ভাগের প্রকাশকাল মাঘ ১৩৩৮ [এপ্রিল ১৯৩২], দ্বিতীয় ভাগের প্রকাশকাল ফাল্গুন ১৩৩৮ [মে ১৯৩২]। এবারেও প্রকাশক ছিলেন সজনীকান্ত দাস, বের করা হয়েছিল রঞ্জন প্রকাশালয় থেকে এবং দাম ছিল যথাক্রমে দু টাকা চার আনা ও দু টাকা। পরে ‘অপরাজিত’ দু খণ্ডের জায়গায় এক খণ্ডে মুদ্রিত হয়, এখনও তাই হচ্ছে। বিভূতিভূষণ বন্দ্যোপাধ্যায় এ উপন্যাসটি উৎসর্গ করেছিলেন ‘মাতৃদেবীকে’।
‘অপরাজিত’ সাময়িকপত্রে মুদ্রণের আগে লেখকের পরিকল্পিত নাম ছিল ‘আলোর সারথি’, কিন্তু ‘প্রবাসী’ তে ছাপানোর সময়েই শিরোনাম পরিবর্তন করে ‘অপরাজিত’ রেখেছিলেন।
‘পথের পাঁচালী’ র অপু-কাহিনীরই সম্প্রসারণ ‘অপরাজিত’। পরে কোন এক সময়ে অপুর সন্তান কাজলকে নিয়ে উপন্যাস রচনার ইচ্ছা তার মনে ছিল। ‘তৃণাঙ্কুর’ দিনলিপিতে তিনি লিখেছেনঃ
“অপুকে জন্ম থেকে ৩৪ বৎসর বয়স পর্যন্ত আমি কলমের ডগায় সৃষ্টি করেচি। তাকে ছাড়তে সত্যিকার বেদনা অনুভব করচি-তবে সে ছিল অনেকখানিই আমার নিজের সঙ্গে জড়ানো, সেইজন্যে বেশি কষ্ট হচ্ছে বিদায় দিতে কাজলকে, লীলাকে, দুর্গাকে, রাণূদি’কে-এরা সত্য সত্যই কল্পনাসৃষ্ট প্রাণী। কোনোদিকে এদের কোনো ভিত্তি নেই এক আমার কল্পনা ছাড়া।“
কিন্তু, কাজলকে নিয়ে কাহিনীসৃষ্টির পূর্বেই  বিভূতিভূষণ বন্দ্যোপাধ্যায় মারা যান। তার একমাত্র পুত্র তারাদাস  বন্দ্যোপাধ্যায় অপু-কাহিনীর তৃতীয় খণ্ড হিসেবে বহু পরে ‘কাজল’ রচনা করেন। ‘কাজল কেন লিখব, শিরোনামে একটি রচনা বিভূতিভূষণ মৃত্যুর কিছুকাল পূর্বে ‘কথাসাহিত্য’ পত্রিকায় প্রকাশ করেছিলেন এবং ঐ কাগজেই ১৩৫৭-র পৌষ সংখ্যা থেকে ধারাবাহিকভেবে ‘কাজল’ প্রকাশিত হওয়ার কথা ছিল। এ থেকে তার যে অভিপ্রায় ধরা পরে পিতার সেই অতৃপ্ত বাসনা পুত্র চরিতার্থ করার চেষ্টা করেছিলেন, সন্দেহ নেই।
কালিয়াচক ১ সমষ্টি উন্নয়ন ব্লক

কালিয়াচক ১ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর কালিয়াচক।
কালিয়াচক দ্রাঘিমাংশ এ অবস্থিত। কালিয়াচক ১ সমষ্টি উন্নয়ণ ব্লক মোট ১০৬.৬০ বর্গকিলোমিটার এলাকা জুড়ে বিস্তৃত।
কালিয়াচক ১ ব্লকের গ্রামীণ এলাকা ১৫ টি গ্রাম পঞ্চায়েত নিয়ে গঠিত। আলিনগর, গয়েশবাড়ী, কালিয়াচক -২, সিলমপুর -২, আলীপুর ১, জালালপুর, মোজাম্পপুর, সুজাপুর, আলীপুর -২, জালুয়াবাধাল, নাওদা-যদুপুর, বামগ্রাম-মাশিমপুর, কালিয়াচাক ১, শিলমপুর ১, আলিনগর
২০১১ সালের জনগণনা অনুসারে, কালিয়াচক ১ সমষ্টি উন্নয়ন ব্লকের জনসংখ্যা ৩৯২,৫১৭। এর মধ্যে ২৬৯,০৫৮ জন গ্রাম্য বাসিন্দা ও ১২৩,৪৫৯ জন শহুরে বাসিন্দা। এবং ২০০,৪৫১ জন পুরুষ ও ১৯২,০৬৬ জন মহিলা।
২০১১ সালের জনগণনা অনুসারে কালিয়াচক ১ ব্লকের ৩৯২,৫১৭ জনের মধ্যে ২১৩,০৪১ জন সাক্ষর। তার মধ্যে ১১৩,৫৭০ জন পুরুষ ও ৯৯,৪৭১ জন মহিলা।
চন্দ্রবাহাদুর ডাঁগি

চন্দ্রবাহাদুর ডাঁগি (৩০ নভেম্বর ১৯৩৯– ৩ সেপ্টেম্বর ২০১৫) (, ) ছিলেন অকাট্য প্রমাণসমেত উচ্চতা সহ লিপিবদ্ধ ইতিহাসে সবচেয়ে খর্বকায় ব্যক্তি বা খাটো পুরুষ। ডাঁগি ছিলেন একজন আদিম খর্বকায় ব্যক্তি। তিনি গুল মোহাম্মদের (১৯৫৭–৯৭) রেকর্ড ভেঙে দেন, যার উচ্চতা ছিল। নেপালের দাঙ জেলায় তার নিজ গ্রামে চন্দ্রবাহাদুরকে একজন লাকড়ি ঠিকাদার দেখতে পেলে তিনি প্রথম গণমাধ্যমের সামনে আসেন, এবং ২০১২-এর ফেব্রুয়ারিতে তার উচ্চতা পরিমাপ করে তাকে পৃথিবীর সবচেয়ে খর্বকায় প্রাপ্তবয়স্ক ব্যক্তি হিসেবে ঘোষণা করে লিপিবদ্ধ করা হয়। এরফলে তিনি গিনেস বিশ্ব রেকর্ডে স্থান করে নেন। তার পাঁচ ভাইয়ের মধ্যে তিনজনের উচ্চতা ১.২২মিটারের (চার ফুট) কম, যেখানে তার দুই বোন এবং অন্য দুই ভাইয়ের উচ্চতা গড়পড়তার মধ্যে রয়েছে।
১৯৩৯ সালের ৩০ নভেম্বর ডাঁগি জন্মগ্রহণ করেন। শারীরিক কোন অক্ষমতার কারণে তিনি খর্বকায় হন তা জানা যায়নি। তিনি নেপালের রাজধানী কাঠমান্ডু থেকে প্রায় দূরবর্তী একটি গ্রাম, রীমখলিতে বাস করতেন। ২০১২ সালে বিশ্বের খর্বকায় ব্যক্তি হিসেবে গিনেস বিশ্ব রেকর্ডে নাম লেখানোর পূর্বে, তিনি কখনো তার নিজ গ্রামের বাইরে যান নি। খর্বকায় ব্যক্তি শিরোনামে ভূষিত হবার পর, তিনি বলেন যে তিনি সর্বদা তার দেশের প্রত্যেক প্রান্তে এবং বহিঃবিশ্বে ঘুরে বেড়াতে চাইতেন। তিনি বলেন যে সবচেয়ে খর্বকায় ব্যক্তি এবং একজন নেপালি নাগরিক হিসেবে, তিনি তার পদমর্যাদা দিয়ে দেশকে পরিচিত করতে চান।
২০১২ সালে, ৭২ বছর বয়সে, ডাঁগি পৃথিবীর সবচেয়ে খর্বকায় মহিলা, ভারতের নাগপুরের বাসিন্দা জ্যোতি আম্গের সাথে দেখা করেন। এই জুটি ২০১৩ সালে "গিনেস বুক রেকর্ডের" ৫৭তম সংস্করণের জন্য পোজ দেন। ১৩ নভেম্বর ২০১৪-তে, গিনেস বিশ্ব রেকর্ড দিবসের অংশ হিসেবে, ডাঁগি পৃথিবীর সবচেয়ে লম্বা জীবিত ব্যক্তি, সুলতান কোসেনের সাথে লন্ডনের একটি অনুষ্ঠানে দেখা করেন।
চন্দ্রবাহাদুর আমেরিকান সামোয়ার, পাগো পাগোতে অবস্থিত লিন্ডন বি. জনসন ট্রপিক্যাল মেডিক্যাল সেন্টারে ৩ সেপ্টেম্বর ২০১৫ সালে মারা যান। তার মৃত্যুর সঠিক কারণ জানানো হয়নি, যদিও "দ্য কাঠমান্ডু পোস্টের" রিপোর্ট অনুযায়ী মৃত্যুর পূর্বে তিনি নিউমোনিয়ায় ভোগছিলেন। তিনি সামোয়ার টুপাল ব্রুনো ম্যাজিক সার্কাসের সাথে দক্ষিণ প্রশান্ত এলাকায় বেশীরভাগ সময় ঘুরে বেড়ান।
মুহম্মাদ আলতাফ আলী

মুহাম্মাদ আলতাফ আলী (৩০ জুন ১৯৪৪) বাংলাদেশী রাজনীতিবিদ এবং বগুড়া-৭ আসনের সংসদ সদস্য। তিনি ২০১৪ সালে বাংলাদেশ জাতীয় পার্টির প্রার্থী হিসেবে সংসদ সদস্য হিসেবে নির্বাচিত হয়েছেন। 
মুহাম্মাদ আলতাফ আলীর পৈতৃক বাড়ি বগুড়া জেলার গাবতলী উপজেলার টীয়রপাড়া এলাকায়। তিনি এলএলবি ডিগ্রি অর্জন করেছেন।
পেশায় আইনজীবী মুহাম্মাদ আলতাফ আলী রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
এন্টালি বিধানসভা কেন্দ্র

এন্টালি (বিধানসভা কেন্দ্র) ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী,১৬৩ নং এন্টালি বিধানসভা কেন্দ্রটি নিম্নলিখিত ওয়ার্ড গুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং ৫৪, ৫৫, ৫৬, ৫৮ এবং ৫৯।
এন্টালি(বিধানসভা কেন্দ্র) ২৪নং কলকাতা উত্তর লোকসভা কেন্দ্র এর অংশ। ২০০৯ সালের সাধারণ নির্বাচনের পূর্বে এটি কলকাতা উত্তরপূর্ব (লোকসভা কেন্দ্র) এর অংশ ছিল।
ঝর্ণা দাশ পুরকায়স্থ

ঝর্ণা দাশ পুরকায়স্থ (জন্ম: ২৭শে জুলাই,১৯৪৫ সালে সুখাইড় জমিদার বাড়ি ) তিনি হলেন একজন বাংলাদেশী শিশুসাহিত্যক,কবি, লেখক ও গীতিকার। শিশুসাহিত্যে বিশেষ অবদানের জন্য ২০১৮ সালে বাংলা একাডেমি থেকে বাংলা একাডেমি সাহিত্য পুরস্কার এবং ২০২২ সালে একুশে পদক লাভ করেন।
ঝর্ণাদাস ১৯৪৫ সালের ২৭শে জুলাই তৎকালীন ব্রিটিশ ভারতের বেঙ্গল প্রেসিডেন্সির সুনামগঞ্জ জেলার 
ধর্মপাশা উপজেলা সুখাইড় জমিদার বাড়িতে জন্মগ্রহণ করেন। (বর্তমান বাংলাদেশ)
তাঁর পৈতৃক নিবাসও সুনামগঞ্জ জেলার ধর্মপাশা উপজেলার সুখাইড় জমিদার বাড়ি । ঝর্ণাদাস পূরকায়স্থ তিনি তার কাকা জমিদার শ্রীযুক্ত রাজা বিমল চন্দ্র রায় চৌধুরী মাধ্যমেই সাহিত্যে অঙ্গনে হাতেখড়ি হয়। শিশু সাহিত্যাঙ্গনে ঝর্ণাদাস পুরকায়স্থ পাঠক নন্দিত একটি নাম। বয়সকে বেমালুম ভুলে লিখতে পারেন শৈশবে-কৈশোরে ফিরেগিয়ে অনায়াসে লিখতে পারেন ছোটদের কথা। জটিল বিষয়ও আকর্ষণীয় হয়ে উঠে তার নিপুণ লেখার গুণে । লেখিকা একুশ ও মুক্তিযুদ্ধের গল্পগুচ্ছ বই-এ সহজ-সরলভাবে বিভিন্ন গল্পের মাধ্যমে ছোটদের উপযোগী করে আমাদের ভাষা আন্দোলন ও মহান মুক্তিযুদ্ধের কথা তুলে ধরেছেন। নবীন প্রজন্ম হাসি-কান্নায় মেলা স্মৃতিময় গৌরবের দিনগুলোর কথা জানতে পারবে এ বইটি পড়ে। শিশু-সাহিত্যকে বিশেষভাবে সমৃদ্ধ করবে একুশ ও মুক্তিযুদ্ধের গল্পগুচ্ছ বইটি ।
যশোর সরকারি সিটি কলেজ

যশোর সরকারি সিটি কলেজ বাংলাদেশের দক্ষিণাঞ্চলের খুলনা বিভাগের যশোর জেলা শহরের মণিহার এলাকায় অবস্থিত একটি স্নাতকোত্তর শিক্ষাপ্রতিষ্ঠান। প্রতিষ্ঠাকালীন সময় এটি "যশোর সিটি কলেজ" নামে পরিচিত ছিলো, যা ১৯৮৭ সালে থেকে বর্তমানে যশোর সরকারি সিটি কলেজ নামে পরিচিত হয়। বর্তমানে কলেজটি উচ্চ মাধ্যমিক ও জাতীয় বিশ্ববিদ্যালয়ের অধীনে স্নাতক, সম্মান এবং স্নাতকোত্তর শ্রেণিতে বিভিন্ন বিষয়ে পাঠদান করা হয়। বর্তমানে এখানে প্রায় ৮ হাজার শিক্ষার্থী রয়েছে।
১৯৬৭ সালের ১৭ জুলাই যশোরের তৎকালীন এমএনএ সরদার আহম্মদ আলীর নেতৃত্বে সে সময়ের শিক্ষানুরাগী ও দানশীল ব্যক্তিবর্গের প্রচেষ্টায় যশোর সিটি কলেজ প্রতিষ্ঠিত হয়।
কলেজটি প্রতিষ্ঠাকালে প্রফেসর এ এফ এম সলিমুল্লাহ অধ্যক্ষের দায়িত্বভার গ্রহণ করেন এবং একাডেমিক কার্যাবলী চালিয়ে নেয়ার লক্ষ্যে বিভিন্ন বিষয়ের শিক্ষক নিয়োগসহ, বোর্ড ও বিশ্ববিদ্যালয়ের অনুমতি গ্রহণসহ যাবতীয় কার্যাবলী সম্পাদন করেন। উচ্চ মাধ্যমিক ও স্নাতক পাস কোর্স বিদ্যমান অবস্থায় ১৯৭৪ সালে এ কলেজে রাজশাহী বিশ্ববিদ্যালয়ের অধীনে রাষ্ট্রবিজ্ঞান বিষয়ে অনার্স কোর্স চালু হয়। ১৯৮৫ সালে এ কলেজে বাংলা বিষয়ে অনার্স কোর্স চালু করা হয়। ১৯৮৭ সালে কলেজটি জাতীয়করণকৃত হয়। ১৯৯২-৯৩ শিক্ষাবর্ষে এ কলেজে রাষ্ট্রবিজ্ঞান ও বাংলা বিষয়ে মাস্টার্স কোর্স চালু হয়। জাতীয়করণকৃত কলেজটির ভৌত অবকাঠামোগত সমস্যা সমাধানে বিজ্ঞান ভবন ও ছাত্র হোস্টেল নির্মিত হয়। ২০০৩-২০০৪ শিক্ষাবর্ষে এ কলেজে হিসাববিজ্ঞান, অর্থনীতি, সমাজকর্ম, ইংরেজি ও উদ্ভিদবিদ্যা বিষয়ে অনার্স কোর্স চালু হয়। অনেকগুলি অনার্স কোর্স চালু হওয়ার কারণে কলেজের শিক্ষক সংকটের সমাধানকল্পে কলেজটিতে ০৩টি অধ্যাপক, ০৮টি সহযোগী অধ্যাপকসহ মোট ২৮টি শিক্ষকের পদ সৃষ্টি হয়। পরবর্তীতে কলেজে ব্যবস্থাপনা, দর্শন ও ইতিহাস বিষয়ে অনার্স কোর্স এবং সমাজকর্ম ও ইংরেজি বিষয়ে মাস্টার্স কোর্স চালু হয় এবং শিক্ষক সংকট সমাধানের জন্য তিনি বিভিন্ন বিষয়ে পদ সৃষ্টি করা হয়।
বর্তমানে কলেজটিতে শিক্ষক শিক্ষিকার পদ ৮৯টি এর বিপরীতে ৭০ জন কর্মরত। অফিস সহকারী ০৮ জনসহ অফিস সহায়কের সংখ্যা ৪০ জন। এ কলেজে বর্তমানে ৭৫০০ জন ছাত্র-ছাত্রী অধ্যায়নরত।
জলপরী (কোরীয় ধারাবাহিক)

জলপরী(, "দ্য লিজেন্ড অফ দ্য ব্লু সি" নামেও পরিচিত) জুন জি হিয়ন ও লি মিন-হো অভিনীত ২০১৬-১৭ সালের দক্ষিণ কোরীয় ড্রামা সিরিজ। জেলেদের মৎস্যকন্যা ধরা ও ছেড়ে দেয়া নিয়ে রচিত প্রাচীন চোসন যুগের কিছু কিংবদন্তি কোরীয় লোককাহিনী থেকে অনুপ্রাণিত হয়ে এই নাটকে এক বাটপারের সাথে মৎস্যকন্যার ভালোবাসার কাহিনী রূপায়িত হয়েছে। ২০১৬ সালের ১৬ নভেম্বর থেকে ২০১৭ সালের ২৫ জানুয়ারি পর্যন্ত প্রতি বুধবার ও বৃহস্পতিবার কোরীয় সময় রাত ১০ টায় এসবিএস টিভি চ্যানেলে এটি সম্প্রচারিত হয়।
প্রথম সন্তান জন্মদানের মাত্র পাঁচ মাসের মাথায় এই ড্রামা সিরিজটিতে অভিনয় শুরু করার মধ্য দিয়ে জনপ্রিয় কোরীয় অভিনেত্রী জুন জি হিয়ন টিভি মিডিয়ায় প্রত্যাবর্তন করেন এবং শারীরিকভাবে চ্যালেঞ্জিং মৎস্যকন্যা চরিত্রটি নৈপুণ্যের সাথে রূপদান করেন। তাছাড়া দুই বছরের জন্য বাধ্যতামূলক সিভিল সার্ভিসে যোগদানের আগে জনপ্রিয় কোরীয় অভিনেতা লি মিন-হো অভিনীত শেষ ড্রামা সিরিজও ছিল এটি।
জাস্টিন ক্লুইভার্ট

জাস্টিন ক্লুইভার্ট (জন্ম ৫ মে ১৯৯৯) হলেন একজন ডাচ্ পেশাদার ফুটবলার, যিনি ইটালীয় ফুটবল ক্লাব রোমা-এর হয়ে খেলেন। তিনি লেফ্ট উইঙ্গার হিসেবে খেলতে পছন্দ করেন।
ক্লুইভার্ট, ডাচ্ ক্লাব এফসি এজাক্স (যা এজাক্স নামেই বেশি পরিচিত) এর করা কিশোরদের নিয়ে কর্মসূচি থেকে উঠে আসেন। তিনি ২০১৬ সালের ১৬ সেপ্টেম্বর মাসে, ডাচ্ প্রথম বিভাগীয় লিগ আরস্টি ডিভিসি-এ জং এজাক্স (এজাক্সের সংরক্ষিত খেলোয়াড়দের নিয়ে করা দল। যাকে এজাক্স II'ও বলা হয়) এর হয়ে আরেক ডাচ্ ক্লাব এমভিভি-এর বিপক্ষে অভিষিক্ত হন, সেই ম্যাচে তিনি ৬৭তম মিনিটে তার দলের লেফ্ট উইঙ্গার ভিন্স জিনো ডেকার-এর বদলে মাঠে নামেন, ম্যাচটি তারা ১-০ গোলের ব্যবধানে হেরে যায়। ক্লুইভার্ট তার দলের হয়ে নেদারল্যান্ডের সর্বোচ্চ বিভাগীয় পেশাদার ফুটবল লিগ ইরেডিভিসি-তে পিইসি জিওলে-এর বিপক্ষে প্রথম অভিষিক্ত হন ২০১৭ সালের ১৫ই জানুয়ারীতে, সেই ম্যাচটিতে তিনি ৩৯তম মিনিটে জার্মান উইঙ্গার আমিন ইউনুস এর বদলে মাঠে নামেন, তবে ম্যাচটিতে তারা ১-৩ গোলে ব্যবধানে জয় লাভ করেন। ইরেডিভিসি লিগে তিনি প্রথম গোলটি করেন ২০১৭ সালের ১৯শে মার্চ, আরেক ডাচ্ ক্লাব এসবিভি এক্সসেলসিওর-এর বিপক্ষে হওয়া দূরবর্তী ম্যাচে, তার বাবার সর্বশেষ খেলোয়াড়ী জীবনের গোলের ঠিক ১০ বছর ১ দিন পর। সেই ম্যাচটি ১-১ গোল ড্র হয়।
২০১৬ সালের ২৬শে নভেম্বর, ক্লুইভার্ট হ্যাট-ট্রিক করার মাধ্যমে সেই সিজনে তার গোলের খাতা খোলেন, তার হ্যাট-ট্রিকের বদৌলতে ঘরের মাঠে তার দল ডাচ্ ক্লাব রোডা জেসি'র বিপক্ষে ৫-১ গোল ব্যবধানে জিতে নেয়, তবে তার বাবা ডাচ্ লিগে কোন হ্যাট-ট্রিক করেননি।
তিনি সাবেক ডাচ্ আন্তর্জাতিক ফুটবল খেলোয়াড় পেট্রিক ক্লুইভার্ট-এর সন্তান এবং সাবেক সুরিনামিস (সুরিনাম এর অধিবাসী) ফুটবল খেলোয়াড় কেনেথ ক্লুইভার্ট-এর নাতি।
রবার্ট কেনেডি

রবার্ট জন কেনেডি (; জন্ম: ৩ জুন, ১৯৭২) ওতাগোর ডুনেডিনে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে ওতাগোর প্রতিনিধিত্ব করেছেন তিনি। দলে তিনি মূলতঃ ডানহাতি মিডিয়াম বোলারের দায়িত্ব পালন করতেন। এছাড়াও, ডানহাতে ব্যাটিংয়ে পারদর্শীতা দেখিয়েছেন রবার্ট কেনেডি।
১৯৯৬ সালে স্বল্পকালের জন্য নিউজিল্যান্ড দলে খেলে ৪ টেস্ট ও ৭টি একদিনের আন্তর্জাতিকে অংশ নেয়ার সুযোগ পান। ১৯৯৬ মৌসুমে সফরকারী জিম্বাবুয়ের বিপক্ষে খেলার জন্য মনোনীত হন। ১৩ জানুয়ারি, ১৯৯৬ তারিখে জিম্বাবুয়ের বিপক্ষে টেস্ট অভিষেক হয় তার। টেস্ট অভিষেকে ৩/২৮ বোলিং পরিসংখ্যান গড়েন যা তার আন্তর্জাতিক ক্রিকেটে সেরা ছিল। অ্যান্ডি ফ্লাওয়ার তার প্রথম টেস্ট উইকেট শিকারে পরিণত হন। ঐ সফরেই ৩১ জানুয়ারি তারিখে ওডিআইয়ে অভিষিক্ত হন।
১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপের ৬ষ্ঠ আসরে লি জার্মনের নেতৃত্বাধীন নিউজিল্যান্ড দলের অন্যতম সদস্য ছিলেন রবার্ট কেনেডি। ঐ প্রতিযোগিতায় তার দল কোয়ার্টার ফাইনালে অস্ট্রেলিয়ার কাছে পরাজিত হয়ে বিদায় নেয়।
শিরিন নাঈম

শিরিন নাঈম (জন্ম: ২৪ এপ্রিল ১৯৫৯) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৯ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
নাঈম ২৪ এপ্রিল ১৯৫৯ সালে জন্মগ্রহণ করেন এবং তিনি কোনো প্রাতিষ্ঠানিক শিক্ষা গ্রহণ করেননি। 
নাঈম ২০১৪ সালে বাংলাদেশ আওয়ামী লীগের প্রার্থী হিসেবে সংরক্ষিত মহিলা আসন থেকে সংসদ সদস্য নির্বাচিত হন।
কামরুল লায়লা জলি

কামরুল লায়লা জলি (জন্ম: ৩০ নভেম্বর ১৯৬৪) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১০ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। তার বাবা মোহাম্মদ আছাদুজ্জামান জাতীয় সংসদে মাগুরা-২ এর সংসদ সদস্য হিসেবে দায়িত্ব পালন করেছেন এবং তার ভাই সাইফুজ্জামান শিখর জাতীয় সংসদের মাগুরা-১ আসনের বর্তমান সাংসদ।
পৈতৃক বন্ধন

পৈতৃক বন্ধন হচ্ছে পিতা এবং তার শিশুর মধ্যে এক প্রকার মানবিক বন্ধন। 
একটি শিশুর পিতার মধ্যে তার সঙ্গীর গর্ভাধানের সময় এই বন্ধন গড়ে উঠতে পারে। মার্তৃগর্ভে বিকশিত শিশুর প্রতি জন্মাতে পারে অনুরাগ। গবেষকরা বলছেন, এটার জৈবিক ভিত্তি থাকতে আছে। পরিসংখ্যান বলছে যে; পিতার টেস্টেস্টোরন হরমোনের নিঃসরণের মাত্রা শিশুর জন্মের কিছু মাস আগে থেকে হ্রাস পায়। উচ্চ মাত্রার টেস্টেস্টোরন আক্রমনাত্মক (কলহপ্রবণ) স্বভাবকে উসকে দেয়; পক্ষান্তরে কম মাত্রার টেস্টেস্টোরন নতুন সম্পর্কের বাধন তৈরীতে অনুপ্রাণিত করতে পারে। যা নবজাতক শিশুর জন্য জরুরী।
পিতা তার সন্তানের সাথে বন্ধন দৃঢ় করতে নানা পন্থা অবলম্বন করতে পারেন, যেমন ধীর লয়ে কথা বলে, তাকে নানা প্রবোধন দিয়ে, খাবার খাইয়ে (বুঝানো হয়েছে নবজাতককে খাওয়ানোর পদ্ধতি, বা বেবিফুড খাওয়ানো), ডায়াপার পরিবর্তন করে, গোসল করিয়ে, পোশাক পরিয়ে, শিশুর সাথে খেলা করে এবং কোলে নিয়ে। শিশুকে কোলে নিয়ে কিছুটা শুন্যে তুলে দিয়ে, অথবা তাকে পিছন থেকে হালকা করে ধাক্কা দিয়ে শিশু স্থানান্তর করে; এই পৈত্রিক-বাধঁনকে; পিতা দৃঢ় করতে পারেন।
যুক্তরাষ্ট্রে একজন নারীর স্বামীকে বৈধ পিতা বলে ধরা হয়, যদি না তারা বিচ্ছিন্ন হন। একজন অবিবাহিত ব্যক্তিও পিতার অধিকার হাইকোর্টের দ্বারা পেতে পারেন। দত্তক নেওয়ার মাধ্যমেও একজন পুরুষ পিতার অধিকার পেতে পারেন।
নুনাভুট

নুনাভুট (; ; Inuktitut syllabics ) হচ্ছে কানাডার সবচেয়ে নতুন, বৃহত্তর, এবং একেবারে উত্তর অবস্থিত অঞ্চল। এটি এপ্রিল ১, ১৯৯৯-এ আনুষ্ঠানিকভাবে উত্তরপশ্চিম অধীনস্থ অঞ্চলসমূহ থেকে পৃথক হয় "নুনাভুট আইন" এবং নুনাভুট ভূমি দাবি চুক্তি আইন এর মাধ্যমে। নুনাভুটের সৃষ্টির মাধ্যমে কানাডার রাজনৈতিক মানচিত্রে প্রথম বৃহত্তর পরিবর্তন দেখা দেয় ১৯৪৯-এ নিউফাউন্ডল্যান্ড ও লাব্রাডর এর কনফেডারেশনের পর থেকে।
নুনাভুট উত্তর কানাডা ও কানাডীয় আর্কটিক দ্বীপপুঞ্জ এর একটি বিশাল এলাকা নিয়ে বিস্তৃত। এটির বিশাল এলাকা একে তৈরি করেছে বিশ্বের পঞ্চম-বৃহত্তম সাব-ডিভিশন এলাকা, আরোও উত্তর আমেরিকার দ্বিতীয় বৃহত্তম (গ্রীনল্যান্ডের পরে)। ব্যাফিন দ্বীপ এর পূর্বে অবস্থিত এর রাজধানী ইকালুইট (সাবেক "ফ্রেবিশার বে"), নির্বাচন করা হয়েছিলো ১৯৯৫ রাজধানী গনভোট এর মাধ্যমে। অন্যন্য প্রধান সম্প্রদায়গুলির মধ্যে রয়েছে রানকিং ইনলেট আঞ্চলিক কেন্দ্র এবং কেমব্রিজ বে। নুনাভুটে আরো রয়েছে দূরবর্তী উত্তর দিকের এললেসমেইরে আইল্যান্ড, পাশাপাশি পশ্চিমে ভিক্টোরিয়া দ্বীপ এর পূর্ব ও দক্ষিণের অংশ এবং জেমস বে এর আকিমিসকি দ্বীপ বাকি অঞ্চলটির দক্ষিণ-পূর্ব পর্যন্ত বিস্তৃত। এটি কানাডার একমাত্র ভূতাত্ত্বিক অঞ্চল যা হাইওয়ে দ্বারা উত্তর আমেরিকার বাকি অংশের সাথে সংযুক্ত নয়।
কানাডার প্রদেশ ও অঞ্চলসমূহের মধ্যে নুনাভুট হচ্ছে আয়তনে সবচেয়ে বৃহত্তর এবং দ্বিতীয় সর্বনিম্ন জনবহুল এলাকা। নুনাভুট বিশ্বের সবচেয়ে দূরস্থিত, অতিশয় জনবিরল অঞ্চলের একটি, এই অঞ্চলের জনসংখ্যা ৩৫,৯৪৪ জন, বেশিরভাগই ইনুইট, অঞ্চল নিয়ে ছড়িয়ে আছে, অথবা বলা যায় মেক্সিকোর তুলনায় সামান্য ছোট। নুনাভুট হচ্ছে বিশ্বের একেবারে উত্তরে অবস্থিত জনবসতির অঞ্চল, অ্যালার্ট এর স্থান।
নুনাভুট ভূমি এবং জলের এলাকা নিয়ে উত্তর কানাডায় বিস্তৃত। এই অঞ্চলে অন্তভুর্ক্ত রয়েছে মূল ভূখণ্ড, অধিকাংশ আর্কটিক দ্বীপমালা, এবং হাডসন উপসাগর, জেমস উপসাগর, এবং আনগাবা উপসাগর এর সকল দ্বীপ, অন্তভুর্ক্ত রয়েছে বেলচের দ্বীপ, যেটি উত্তর পশ্চিম অঞ্চলে যুক্ত রয়েছে। যা একে তৈরি করেছে পৃথিবীর পঞ্চম-বৃহত্তম সাবন্যাশনাল এনটিটি (বা প্রশাসনিক বিভাগ)। যদি নুনাভুট একটি দেশ হতো তাহলে এটি আয়তনে ১৫তম বৃহত্তম দেশ হতো।
নুনাভুটের সঙ্গে উত্তরপশ্চিম অধীনস্থ অঞ্চলসমূহ এর ভূমি সীমানা রয়েছে কিছু দ্বীপের পাশাপাশি মূল ভূখণ্ডের, মূল ভূখণ্ডের দক্ষিণে ম্যানিটোবার সঙ্গে, দক্ষিণ-পশ্চিমে সাসক্যাচুয়ান (একক চার কোণার বিন্দুতে), এবং কিলিনিক দ্বীপ-এ নিউফাউন্ডল্যান্ড ও লাব্রাডর এর সঙ্গে একটি ছোট ভূমি সীমানা রয়েছে। জেমস উপসাগর-এ দুইটি স্থানে অন্টারিও এর সঙ্গে সীমানা রয়েছে : বড়টি অবস্থিত আকিমিসকি দ্বীপ এর পশ্চিমে, এবং ছোটটি অ্যালবানি নদীকে ঘিরে ফাফার্ড দ্বীপের নিকটে। এটির আরোও উপকূলবর্তী সীমানা রয়েছে গ্রীনল্যান্ড এবং কুবেক, অন্টারিও এবং ম্যানিটোবার সঙ্গে।
নুনাভুটের সর্বোচ্চ বিন্দু হচ্ছে এললেসমেইরে আইল্যান্ডের বারকিউ শিখর যা ()। জনসংখ্যার ঘনত্ব হচ্ছে ০.০১৯ জন/কিমি (০.০৫ জন/বর্গকিমি মাইল), যা বিশ্বের সর্বনিম্নগুলোর একটি। তুলনামূলক ভাবে, গ্রীনল্যান্ড এরও প্রায় একই এলাকা এবং প্রায় দ্বিগুণ জনসংখ্যা।
সুলতান কোসেন

সুলতান কোসেন (তুর্কি: Sultan Kösen); জন্ম ১০ ডিসেম্বর ১৯৮২) হচ্ছেন একজন কুর্দি বংশোদ্ভূত তুর্কি কৃষক যিনি উচ্চতা নিয়ে সবচেয়ে লম্বা জীবিত পুরুষ হিসেবে গিনেস বিশ্ব রেকর্ডে স্থান করে নেন। একটি টিউমার তার পিটুইটারি গ্রন্থিকে প্রভাবিত করার ফলে তার উচ্চতা বৃদ্ধি পেতে থাকে। তার শারীরিক উচ্চতার কারণে তিনি বগলি-লাঠি ব্যবহার করে হাঁটেন।
২০০৯ সালে কোসেন তার পিতা-মাতা, তিন ভাইবোনসহ সবার সাথে বসবাস করতেন, যাদের সবার উচ্চতা ছিল আদর্শ মাপের। উচ্চতার কারণে তিনি প্রাতিষ্ঠানিক শিক্ষা সম্পূর্ণ করতে ব্যর্থ হন, এর পরিবর্তে বরং কৃষক হিসেবে খণ্ডকালীন কাজ করতেন। তিনি লম্বা হওয়ার জন্য যেসব সুবিধা পান তার কথা বলতে গিয়ে দূরের কিছু দেখতে পারা এবং বৈদ্যুতিক বাতি পরিবর্তন ও পর্দা টানানোর মতো গৃহস্থালি কাজে পরিবারকে সাহায্য করতে সক্ষম হওয়ার কথা বর্ণনা করেন। অসুবিধার কথা বর্ণনা করতে গিয়ে লম্বা পা এবং লম্বা জামার আস্তিন বা তার মাপের জুতা-স্যান্ডেল খুঁজে না পাওয়া বা গড়পড়তার একটি গাড়িতে তার স্থান করা কঠিন বলে তিনি উল্লেখ করেছেন।
২৫ আগস্ট ২০০৯ সালে গিনেস বিশ্ব রেকর্ড কর্তৃক তার নিজ দেশে কোসেনের উচ্চতা রেকর্ড করা হয়েছিল, যার মাধ্যমে উচ্চতা বিশিষ্ট সাবেক বিশ্বরেকর্ডধারী বাও জিশুনকে টপকে যান। এছাড়াও নিয়ে সবচেয়ে লম্বা হাত, এবং (বাম পা) ও (ডান পা) নিয়ে দ্বিতীয় বৃহত্তম পায়ের বর্তমান গিনেস রেকর্ডটিও তার দখলে রয়েছে।
২৫শে আগস্ট, ২০১০ সালে ভার্জিনিয়া বিশ্ববিদ্যালয় অনুযায়ী, ডাক্তারদের দ্বারা পর্যন্ত উচ্চতা নিশ্চিত করা হয়েছিল এবং স্কোলিওসিসদের এবং খারাপ অঙ্গভঙ্গির দ্বারা কৃত্রিমভাবে কমিয়ে বলা হয়েছিল যে এটি কোসেনের সম্ভাব্য প্রকৃত উচ্চতা হতে পারে।
৯ ফেব্রুয়ারি ২০১১-এ কোসেনকে "গিনেস ওয়ার্ল্ড রেকর্ডস" কর্তৃক পরিমাপ করা হয় এবং তার হাত পুনরায় পরিমাপ করে পাওয়া যায়, যা তার পূর্বের রেকর্ডটি ভেঙে দেয়।
পদবি

পদবি হলো নামের শেষ অংশ ।
ভারতের পশ্চিমবঙ্গ, আসাম, ত্রিপুরা এবং বাংলাদেশে বসবাসরত বাঙালি হিন্দু পদবিসমূহ বেশ বৈচিত্র্যপূর্ণ। এখানে যেমন ধর্মীয় জাতিভেদ প্রথার প্রভাব বিদ্যমান তেমনই ঐতিহ্যবাহী পেশা হতে পদবি গ্রহণের রেওয়াজ বিদ্যমান। বৈদিক যুগে কোনও পদবি হতো না। এগুলির সৃষ্টি প্রায় ১০০০ বছর আগে মাত্র। বাঙালি হিন্দুরা বহুবার নিজেদের পদবি পরিবর্তন করেছেন, কখনও পেশাভিত্তিক কারণে আবার কখনও বর্ণ প্রথার জন্য। বাঙালি হিন্দুদের পদবিসমূহ হিন্দুধর্মের চার বর্ণ যথা ব্রাহ্মণ, ক্ষত্রিয়, বৈশ্য ও শূদ্র এর মাঝে ভাগ করা হয়ে থাকে। তাছাড়া ব্রিটিশ শাসন আমলে ভূ-স্বামীদের আলাদা পদবি প্রদান করতেও দেখা যায়।
ইসলাম ধর্মের মতে কোন পদবি নেই। মুসলিমদের জাতির পিতা ইব্রাহিম। তার সময়কালে কোন পদবি ছিলো না। মূলত পিতার নামেই বংশের পরিচয় হয় বলে মুসলিমদের মাঝে পদবির ভিন্নতা দেখা যায়। লেখক ও গবেষক এস এম শাহনূর প্রণীত "পদবীর সাতকাহন" এ লেখেন বাংলাদেশ এবং ভারতের পশ্চিমবঙ্গে বসবাসরত বাঙালি মুসলমানদের পদবিসমূহ বেশ বৈচিত্র্যপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ বিদ্যমান। অনেক হিন্দুরা ইসলাম ধর্ম গ্রহণের পর তাদের পূর্ব পদবি পরিত্যাগ করেনি তাই অনেক মুসলিম পদবির সাথে হিন্দু পদবির মিল পাওয়া যায়।
বাংলাদেশ এবং ভারতের পশ্চিমবঙ্গে বসবাসরত বাঙালি খ্রিষ্টানদের পদবিসমূহ বেশ বৈচিত্রপূর্ণ। এখানে যেমন ধর্মীয় প্রভাব বিদ্যমান তেমনই ঐতিহ্যবাহী পেশাকেও পদবি হিসেবে গ্রহণের রেওয়াজ রয়েছে। অনেক ক্ষেত্র আবার দেখা যায় যে, ভিনদেশীয় পদবিকে গ্রহণ করা হচ্ছে কিছুটা পরিমার্জন করে। অনেক হিন্দুরা খ্রিষ্ট ধর্ম গ্রহণের পর তাদের পূর্ব পদবি পরিত্যাগ করেনি তাই অনেক খ্রিষ্টানদের পদবির সাথে হিন্দু পদবির মিল পাওয়া যায়। যেমন অনেক নিজের পূর্ব নামের প্রথমে শুধু একটি মাইকেল যুক্ত, উদাস্বরূপ মাইকেল মধুসূদন দত্ত।
লামা থানা

লামা থানা বাংলাদেশের বান্দরবান জেলার অন্তর্গত লামা উপজেলার একটি থানা।
লামা থানা গঠিত হয় ১৯২৩ সালে। ১৫ তম বোমাং রাজা, সাবেক মন্ত্রী ও সাংসদ অং শৈ প্রু চৌধুরী দুই দফায় (ব্রিটিশ আমলে চল্লিশের দশকে একবার ও পাকিস্তান আমলে পঞ্চাশের দশকে আরেকবার) লামা থানার দারোগা (ওসি) ছিলেন।
লামা উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম লামা থানার আওতাধীন।
অমৃতা শের-গিল

অমৃতা শের-গিল (পাঞ্জাবী: অমরি শেরগিল; ৩০ জানুয়ারি ১৯১৩ - ৫ ডিসেম্বর ১৯৪১) ভারতীয়-হাঙ্গেরিয়ান চিত্রশিল্পী ছিলেন। তিনি "বিংশ শতাব্দীর শ্রেষ্ঠ চিত্রশিল্পীদের একজন" এবং আধুনিক ভারতীয় শিল্পে "অগ্রগামী" নামে পরিচিত। অল্প বয়সে চিত্র আঁকা শুরু করেন, শের-গিল আট বছরের বয়সে চিত্রশিল্পের আনুষ্ঠানিক পাঠ্য শুরু করলো। শের-গিল প্রথমবারের মতো ১৯ বছর বয়সে স্বীকৃতি লাভ করেন, তার তৈল চিত্রটি ইয়ং মেয়েস (১৯৩২) দ্বারা।
শের-গিল সারা জীবনে তুরস্ক, ফ্রান্স ও ভারতসহ বিভিন্ন দেশে ভ্রমণ করেন, দেশগুলির শিল্প শৈলী ও সংস্কৃতি থেকে ব্যাপকভাবে পরিচিত হয়ে ওঠেন। শের-গিল ২০ তম শতাব্দীর ভারতের একটি গুরুত্বপূর্ণ মহিলা চিত্রশিল্পী হিসেবে বিবেচিত হয়ে থাকেন, যার উত্তরাধিকার বাংলার নবজাগরণের অগ্রগামীদের সাথে সমান। তিনি একটি উদাসীন পাঠক এবং একটি পিয়ানোবাদক ছিল। আজ ভারতের ভারতীয় চিত্রশিল্পীদের দ্বারা শের-গিলের চিত্রগুলি সবচেয়ে ব্যয়বহুল হয়ে উঠেছে, যদিও তিনি জীবিত থাকাকালীন কয়েকজন তার কাজের স্বীকার করেছেন।
১৯১৩ সালের ৩০ জানুয়ারি অমৃতা শের-গিল জন্মগ্রহণ করেন হাঙ্গেরির বুদাপেস্টে, তার পিতা উমরাও সিং শের-গিল মজীদিয়ায়, একজন শিখ উপাসক এবং সংস্কৃত ও ফার্সীর একজন পণ্ডিত এবং তার মাতা মারি আন্তোনিটেক গটসমান, হাঙ্গেরীয়-ইহুদি অপেরা গায়ক এবং এক সমৃদ্ধ বুর্জোয়া পরিবার থেকে এসেছেন। তার বাবা-মা প্রথমে ১৯১২ সালে পরিচিত হন, যখন মারি অ্যান্টিনিট লাহোর পরিদর্শন করেন। তার মা মহারাজা রঞ্জিত সিংহের নাতনী রাজকুমারী বাম্বা শুথারল্যান্ডের সঙ্গী হিসেবে ভারতে আসেন। শের-গিল দুই বোনের মধ্যে বড় ছিলেন; তার ছোট বোন ইন্দিরা সুন্দরাম (শের-গিল), মার্চ ১৯১৪ সালে জন্মগ্রহণ করেন), সমসাময়িক শিল্পী ভিভান সুন্দরামের মা। তিনি বুদাপেস্টে বেশির ভাগ শৈশব কাটিয়েছেন।
জওহরলাল নেহরু বিশ্ববিদ্যালয়

জওহরলাল নেহরু বিশ্ববিদ্যালয় (, , , ) ভারত-এর নতুন দিল্লি'র দক্ষিণাংশে অবস্থিত একটি কেন্দ্রীয় বিশ্ববিদ্যালয়। এটি বিজ্ঞান, সামাজিক বিজ্ঞান, মানববিদ্যা, আনর্জাতিক অধ্যয়ন প্রভৃতি বিষয়ে উচ্চ মানের শিক্ষা ও গবেষণায় সমগ্র ভারতের নেতৃস্থানীয় প্রতিষ্ঠানগুলির অন্যতম। জাতীয় মূল্যায়ন এবং স্বীকৃতি পরিষদ/National Assessment and Accreditation Council(NAAC)-এর জুলাই ২০১২-র সমীক্ষা অনুযায়ী জেএনইউ ভারতের সেরা বিশ্ববিদ্যালয়। ২০১৭ সালে ন্যাশনাল ইন্সটিটিউশন রেঙ্কিং ফ্রেমওয়ার্ক/ National Institutional Ranking Framework (NIRF) কর্তৃক সার্ভেতে ভারতের শীর্ষস্থানীয় বিশ্ববিদ্যালয়গুলির মধ্যে দ্বিতীয় স্থান অধিকার করেছে। ইতিপূর্বে তাদের নিকট জেএনইউ তৃতীয় স্থানে ছিল। একই বছরে জাতীয় মূল্যায়ন এবং স্বীকৃতি পরিষদ (NAAC) ঘোষণা করে যে, তাদের নিকট জেএনইউ "A" থেকে "A++" গ্রেড-এ পৌঁছেছে।
সারা ভারত জুড়ে জেএনইউ কর্তৃক স্বীকৃতি প্রাপ্ত প্রতিষ্ঠানগুলি নিম্নে দেওয়া হলো:
প্রতিরক্ষা প্রতিষ্ঠান
গবেষণা ও উন্নয়ন প্রতিষ্ঠান
জওহরলাল নেহরু বিশ্ববিদ্যালয় সম্পর্কিত সব খবর জানতে চোখ রাখুন ভারতের সর্বাধিক জনপ্রিয় বাংলা সংবাদপত্র, আনন্দবাজার পত্রিকা - এ. <br>
শ্যামপুকুর বিধানসভা কেন্দ্র

শ্যামপুকুর (বিধানসভা কেন্দ্র) ভারতের পশ্চিমবঙ্গ রাজ্যের কলকাতা জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৬৬ শ্যামপুকুর (বিধানসভা কেন্দ্র) নিম্নলিখিত ওয়ার্ড গুলি দ্বারা গঠিত হয়। এই বিধানসভার অন্তর্গত কলকাতা পৌরসংস্থার ওয়ার্ড নং ৭, ৮, ৯, ১০, ১৭, ১৮, ১৯,২০, ২১, ২৪ এবং ২৬। শ্যামপুকুর(বিধানসভা কেন্দ্র) ২৪নং কলকাতা উত্তর লোকসভা কেন্দ্র এর অংশ। ২০০৯ সালের সাধারণ নির্বাচনের পূর্বে এটি কলকাতা উত্তরপূর্ব (লোকসভা কেন্দ্র) এর অংশ ছিল।
নাঈম হাসান

নাঈম হাসান (জন্ম:২ ডিসেম্বর ২০০০) একজন বাংলাদেশী ক্রিকেটার। ২০১৫ সালের ১০ অক্টোবর ২০১৬-২০১৭ জাতীয় ক্রিকেট লিগে চট্টগ্রাম বিভাগের হয়ে ১ম শ্রেণীর ক্রিকেটে তার অভিষেক ঘটে।
২০১৭ সালের ২৭ নভেম্বর বাংলাদেশ প্রিমিয়ার লিগে এবং ২০১২ সালের ২৯ নভেম্বর চট্রগ্রাম ভাইকিংসের জন্য তিনি তার টি ২০ ম্যাচ শুরু করেন। তিনি ২০১৭-১৮ ঢাকা প্রিমিয়ার ডিভিশন ক্রিকেট লিগে গাজী গ্রুপ ক্রিকেটারদের শীর্ষস্থানীয় উইকেট শিকারী ছিলেন এবং ১৬ ম্যাচে ২৩ টি উইকেট নেন।
২০১৮ সালের অক্টোবরে জাতীয় ক্রিকেট লিগ ২০১৮-১৯ চলাকালীন ঢাকা বিভাগের বিপক্ষে প্রথম ইনিংসে তিনি ৮ উইকেট নেন। ২০১৮-১৯ জাতীয় ক্রিকেট লিগের শীর্ষস্থানীয় উইকেট শিকারী হিসেবে তিনি ছয় ম্যাচে আটটি উইকেট শিকার করেন।
২০১১-১২ মৌসুমে ড্রাফ্টের পর, ২০১৮ সালের অক্টোবরে বাংলাদেশ প্রিমিয়ার লিগে চট্টগ্রাম ভাইকিংস দলের হয়ে তার বাংলাদেশ প্রিমিয়ার লিগে অভিষেক হয়। 
২০১৮ সালের অনূর্ধ্ব-১৯ ক্রিকেট বিশ্বকাপের জন্য ২০১৭ সালের ডিসেম্বরে তাকে বাংলাদেশ অনূর্ধ্ব-১৯ ক্রিকেট দলে ডাকা হয়। পরের মাসে শ্রীলঙ্কার বিপক্ষে এক টেস্ট সিরিজের জন্য বাংলাদেশ দলে তার নাম ঘোষণা করেন, কিন্তু তিনি খেলেননি।
আগস্ট ২০১৮ সালের এশিয়া কাপের আগে বাংলাদেশের জন্য ৩১ সদস্যর প্রাথমিক স্কোয়াড ঘোষণা করা হয় যার মধ্যে তিনিও ছিলেন। ২০১৮ সালের নভেম্বরে ওয়েস্ট ইন্ডিজের বিপক্ষে টেস্ট সিরিজের জন্য তিনি আবারো টেস্ট ক্রিকেটে ডাক পান। ২২ নভেম্বর ২০১৮সালে ওয়েস্ট ইন্ডিজের বিরুদ্ধে তার টেস্ট অভিষেক ঘটে।
অভিষেক ম্যাচেই ৫ উইকেট শিকার করেন তিনি।
খুরশিদ আহমদ

আলহাজ্ব খুরশিদ আহমদ বা খুরশিদ আহমদ ( ) ছিলেন পাকিস্তানের একজন নাত খাঁ। তিনি নাত আবৃত্তি শুরু করেছিলেন যখন তাঁর বয়স ছিল অল্প এবং মৃত্যুর পূর্ব পর্যন্ত তিনি সহস্রাধিক নাত আবৃত্তি করেছেন। তিনি উর্দুতে নয়,বরং অন্যান্য ভাষা যেমন পাঞ্জাবি, সারাকি, পশতু এবং সিন্ধি'তেও দক্ষতার সঙ্গে নাত আবৃত্তি করতেন। তাঁর সুমধুর কন্ঠস্বর এবং আবৃত্তি করার অদ্বিতীয় পন্থা তাঁর দিকে অনেককে আকর্ষণ করেছিল এবং সহসাই তিনি একজন বিখ্যাত না'ত খাঁ-য়ে পরিণত হন।
আলহাজ্ব খুরশিদ আহমদ ১৯৫৬ সালের ১লা জানুয়ারি পাকিস্তানের রহিম ইয়ার খানে জন্মগ্রহণ করেন। তিনি আব্বাসি প্রাথমিক বিদ্যালয় থেকে মৌলিক শিক্ষা অর্জন করেন এবং কলোনি উচ্চ বিদ্যালয় থেকে ম্যাট্রিকুলেশন পরীক্ষায় পাশ করেন। তারপর তিনি সরকারি কমার্শিয়াল ইনস্টিটিউট থেকে কমার্সে ডিপ্লোমা করেন।
১৯৭৩ সালে, তিনি করাচিতে চলে যান এবং রেডিও পাকিস্তানে টাইপিস্ট হিসেবে যোগদান করেন। একই বছরে তিনি ডও মেডিকেল কলেজে না'ত প্রতিযোগিতায় অংশগ্রহণ করেন এবং এই প্রতিযোগিতায় "প্রথম স্থান" অর্জন করেন।
জনাব মেহেদী জহির তাঁকে রেডিওতে না'ত খাঁ হিসেবে পরিচিত করান এবং তিনি ১৯৬৮ সাল থেকে না'ত আবৃত্তি করা শুরু করেছিলেন।। ১৯৭৮ সালে পাকিস্তান টেলিভিশনে প্রথমবারের মত না'ত প্রতিযোগিতা অনুষ্ঠিত হয় এবং তিনি সেখানেও প্রথম স্থান অর্জন করেন। প্রথমে এই প্রতিযোগিতা সিন্ধু প্রদেশ পর্যায়ে এবং পরে পাকিস্তানের জাতীয় পর্যায়ে অনুষ্ঠিত হয়। তিনি একসঙ্গে উভয় প্রতিযোগিতায় প্রথম স্থান অধিকার করেন। মানুষের মধ্যে তাঁর সবচেয়ে বিখ্যাত না'ত এবং যেটি তাঁর খ্যাতি ত্বরান্বিত করেছিল না'তটি জমিন-ও- জামান তুমহারে লিয়ে। ইয়ে সাব তুমহারা ক্বারাম হ্যায় আকা না'তটি শুধু পাকিস্তান নয় সারাবিশ্বব্যাপী জনপ্রিয় হয়। এই না'ত আবৃত্তির পর তিনি পাকিস্তানের মানুষের কাছে অধিক জনপ্রিয় হন।তারপর তিনি না'তগুলি কেবল পাকিস্তানে নয় যেখানে মুসলমান বাস করতেন সেখানেও পাঠ করতেন।
"খুরশিদ আহমদ ফয়সালাবাদে এক মিলাদ-ই- মেহফিল এ যোগ দেওয়ার পর শহরে ফিরে আসেন। তাঁর রক্তচাপের সমস্যাগুলো শুরু হয় এবং হাসপাতালে স্থানান্তরিত করা হয়"। "এক সপ্তাহ চিকিৎসাধীন থাকার পর তাঁর একটি অপারেশনের সময় মস্তিষ্কের রক্তক্ষরণের কারণে তিনি মৃত্যুবরণ করেন"। তাঁর জানাযায় পাকিস্তানের অনেক বিখ্যাত না'ত খাঁরা এবং অনেক মিডিয়া ব্যক্তিত্বরা উপস্থিত ছিলেন। তন্মধ্যে ক্বারী ওয়াহিদ জাফর কাসেমী এবং সাদিক ইসমাঈল উপস্থিত ছিলেন। তিনি স্ত্রী, দুই ছেলে, দুই মেয়ে রেখে যান। খুরশিদ আহমদের ছেলে হাসান খুরশিদ এবং তাঁর ভাই শফিক আহমদও নাত আবৃত্তি করেন।
মণিহার

মণিহার সিনেমা হল (বা সংক্ষেপে মনিহার) যশোর জেলায় অবস্থিত বাংলাদেশের বৃহত্তম সিনেমা হল। ১৯৮৩ সালের ৮ ডিসেম্বর এটি প্রতিষ্ঠিত হয়। আধুনিক স্থাপত্যশৈলীর জন্য প্রতিষ্ঠার অল্প সময়ের মধ্যেই সিনেমা হলটি খ্যাতি অর্জন করে। জাপান, কোরিয়া, আফ্রিকা, অস্ট্রেলিয়া, রাশিয়া, ইংল্যান্ড প্রভৃতি দেশ থেকে চলচ্চিত্রপ্রেমীরা মণিহারে আসতেন চলচ্চিত্র দেখার জন্য। বাংলাদেশি চলচ্চিত্র শিল্পে মণিহার একটি গুরুত্বপূর্ণ প্রভাব বিস্তার করে।
মণিহার সিনেমা হল প্রতিষ্ঠিত হয় ১৯৮৩ সালের ৮ ডিসেম্বর। এর নকশা করেন কাজী মোহাম্মদ হানিফ। এই সিনেমা হলটি একসময় ঢালিউডের অন্যতম প্রধান কেন্দ্র হিসেবে বিবেচিত হতো। তৎকালে বাংলাদেশের অধিকাংশ চলচ্চিত্রের উদ্বোধনী প্রদর্শনী হতো মণিহারে। উদ্বোধনের পর মণিহারে প্রথম প্রদর্শিত হয় দেওয়ান নজরুল পরিচালিত, সোহেল রানা ও সুচরিতা অভিনীত চলচ্চিত্র জনি।
২০১২ সালের ২২ জুলাই প্রথমবারের মতো মণিহার সিনেমা হল বন্ধ হয়ে যায়। এলাকায় সন্ত্রাসীদের হামলা ও চাঁদাবাজির জন্যই সিনেমা হলটি বন্ধ করে দেওয়া হয়। পরবর্তীতে ২০ দিন পর প্রশাসনিক নিরাপত্তা নিশ্চিত করায় এবং কর্মচারীদের দুর্দশার কথা বিবেচনায় সিনেমা হলটি পুনরায় চালু করা হয়। যদিও হলটির অবস্থার কোনো পরিবর্তন হয়নি। সম্প্রতি হলটির অর্থনৈতিক অবস্থার আরো অবনতি হয়েছে। পূর্বে হলটিতে ১০০ জন কর্মচারী কাজ করলেও বর্তমানে ৪০ জন কর্মচারী কাজ করেন। পাশাপাশি মণিহারকে ঘিরে গড়ে ওঠা আরো অসংখ্য ব্যবসাপ্রতিষ্ঠানও ঝুঁকিতে রয়েছে।
৪ বিঘা জমির ওপর প্রতিষ্ঠিত সিনেমা হলটির আসন সংখ্যা ১,৪০০। শিল্পী এসএম সুলতানের তত্ত্বাবধানে হলটির নির্মাণ পরবর্তী সাজসজ্জার কাজ সম্পন্ন হয়। হলটিতে ঢালিউডের চলচ্চিত্রের পাশাপাশি হলিউড ও বাংলাদেশ-ভারতের যৌথ প্রযোজনায় পরিচালিত চলচ্চিত্র প্রদর্শিত হয়। সিনেমা হল ভবনের চতুর্থ তলায় অবস্থিত হলটি সম্পূর্ণ শীতাতপ নিয়ন্ত্রিত। এছাড়া সিনেমা হল ভবনে একটি কমিউনিটি সেন্টার, একটি আবাসিক হোটেল ও প্রায় ৪০টি দোকান রয়েছে। বর্তমানে মণিহারে ৪০ জন কর্মচারী কর্মরত আছেন।
লিও হোয়াইট

লিও হোয়াইট (ইংরেজি: Leo White; ২০ই নভেম্বর, ১৮৮২ – ২০ই সেপ্টেম্বর, ১৯৪৮) ছিলেন একজন জার্মানিতে জন্মগ্রহণকারী ইংরেজ-মার্কিন চলচ্চিত্র ও মঞ্চ অভিনেতা। তিনি চার্লি চ্যাপলিনের সাথে পার্শ্ব ভূমিকায় অভিনয়ের জন্য সমধিক পরিচিত।
হোয়াইট তার জন্মস্থান ও জন্মসাল নিয়ে মতভেদ রয়েছে। অধিকাংশের মতে তিনি ম্যানচেস্টারে জন্মগ্রহণ করেন, কিন্তু ইন্টারন্যাশনাল ফিল্ম নেক্রোলজিতে তার জন্মস্থান জার্মান সাম্রাজ্যের প্রুসিয়া রাজ্যের গ্রুদেনৎজ হিসেবে তালিকাভুক্ত করা হয়েছে। কয়েকটি সূত্রে তার জন্মসাল ১৮৭৩ থেকে ১৮৯০ সালের মধ্যে ধরা হয়। তবে অধিকাংশের মতে তিনি ১৮৮২ সালে জন্মগ্রহণ করেন। তিনি ইংল্যান্ডে বেড়ে ওঠেন। ১৯১১ সালের ১১ই মে তিনি নিউ ইয়র্কে ব্লেঞ্চ হোয়াইটকে বিয়ে করেন। ব্লেঞ্চ হোয়াইট তার মঞ্চ নাম। তার প্রকৃত নাম ইথেল হোয়াইট (জন্মনাম: ম্যাককান)। ব্লেঞ্চ ইংরেজ বংশোদ্ভূত। তাদের দুই সন্তান রয়েছে।
ইংল্যান্ড থাকাকালীন সময় থেকেই হোয়াইট মঞ্চ অভিনয় শুরু করেন। প্রখ্যাত ব্রডওয়ে প্রযোজক ড্যানিয়েল ফ্রোহম্যান তাকে মার্কিন যুক্তরাষ্ট্রে নিয়ে যান। ১৯১১ সাল থেকে তিনি চলচ্চিত্রে অভিনয় শুরু করেন এবং ১৯১৩ সালে তিনি এসানে স্টুডিওজের সাথে যুক্ত হন। ১৯১৫ সালে তিনি চার্লি চ্যাপলিনের সাথে হাস্যরসাত্মক চলচ্চিত্রে অভিনয় করেন এবং তার সাথে মিউচুয়াল ফিল্মের চলচ্চিত্রেও অভিনয় করেন। চ্যাপলিনের চলচ্চিত্রে তার শেষ কাজ হল "দ্য গ্রেট ডিক্টেটর" (১৯৪০) চলচ্চিত্রে একটি ছোট ভূমিকায় অভিনয়।
হোয়াইট নিজে চ্যাপলিনের শেষ এসানে স্টুডিওজের চলচ্চিত্র "ট্রিপল ট্রাবল" (১৯১৮) এ অভিনয় করেছেন এবং পরিচালনা করেছেন। চ্যাপলিনে নিজেও তার আত্মজীবনীতে "ট্রিপল ট্রাবল" চলচ্চিত্রে উল্লেখ করেছেন, কিন্তু তিনি এই চলচ্চিত্র নির্মাণে অংশগ্রহণ করেন নি। হোয়াইট চ্যাপলিনের চিত্রায়িত কিছু ফুটেজের সাথে তার চিত্রায়িত নতুন দৃশ্য নিয়ে এই চলচ্চিত্র নির্মাণ করেন।
হোয়াইট মূলত চলচ্চিত্রে কর্মী, খলনায়ক বা অভিজাত শ্রেণীয় ব্যক্তি চরিত্রে অভিনয় করেছেন এবং এই ধরনের চরিত্রই তার বাকি কর্ম জীবনে তার পর্দা ব্যক্তিত্ব হয়ে গিয়েছিল। ১৯৪০ এর দশকে তিনি কয়েকটি স্বল্পদৈর্ঘ্য ও পূর্ণদৈর্ঘ্য চলচ্চিত্রে ফরাসি ব্যক্তির চরিত্রে অভিনয় করেন। ১৯৪৮ সালে তার মৃত্যুর পূর্বে তিনি চার শতাধিক চলচ্চিত্রে অভিনয় করেন।
হোয়াইট ১৯৪৮ সালের ২০ই সেপ্টেম্বর ক্যালিফোর্নিয়ার গ্লেনডেলে মৃত্যুবরণ করেন। তাকে ক্যালিফোর্নিয়ার গ্লেনডেলের গ্র্যান্ড ভিউ মেমোরিয়াল পার্ক সিমেট্রিতে সমাহিত করা হয়।
কালিয়াচক ২ সমষ্টি উন্নয়ন ব্লক

কালিয়াচক ২ সমষ্টি উন্নয়ণ ব্লক হল ভারতের পশ্চিমবঙ্গ রাজ্যের মালদা জেলার মালদা সদর মহকুমা এর একটি ব্লক। ব্লকটির সদর দপ্তর মোথাবাড়ি।
কালিয়াচক ২ সমষ্টি উন্নয়ন ব্লক দ্রাঘিমাংশ এ অবস্থিত। কালিয়াচক ২ সমষ্টি উন্নয়ণ ব্লক মোট ২০৯.১০৭ বর্গকিলোমিটার এলাকা জুড়ে বিস্তৃত। 
কালিয়াচক ২ ব্লকের গ্রামীণ এলাকা যেমন নয়টি গ্রাম পঞ্চায়েতের অন্তর্ভুক্ত বঙ্গিতোলা, রাজনগর, উত্তর লক্ষ্মীপুর, গঙ্গপ্রসাদ, রতবাড়ী, উত্তর পঞ্চানন্দপুর -২, হামিদপুর, উত্তর পঞ্চানন্দপুর ১ এবং মোথাবাড়ি।
২০১১ সালের জনগণনা অনুসারে, কালিয়াচক ২ সমষ্টি উন্নয়ন ব্লকের জনসংখ্যা ২১০,১০৫। এর মধ্যে ২০৬,২৬৭ জন গ্রাম্য বাসিন্দা ও ৩,৮৩৮ জন শহুরে বাসিন্দা। এবং ১০৭,৫৫৩ জন পুরুষ ও ১০২,৫৫২ জন মহিলা।
২০১১ সালের জনগণনা অনুসারে কালিয়াচক ২ ব্লকের ২১০,১০৫ জনের মধ্যে ১১৪,১১৩ জন সাক্ষর। তার মধ্যে ৬২,৭০১ জন পুরুষ ও ৫১,৩৩০ জন মহিলা।
নোকিয়া, ফিনল্যান্ড

নোকিয়া () হলো পক্কানমায়া অঞ্চলের নোকিয়ানভিরতা নদীর (কোকেমেনজোকি) তীরে অবস্থিত একটি শহর তথা একটি পৌরসভা, এটি তাম্পেরে থেকে প্রায় পশ্চিমে অবস্থিত। ২০১৭-এর গণনা অনুযায়ী শহরটির জনসংখ্যা ৩৩,২৮৮ জন।
নিম্নোক্ত শহর সমূহ নোকিয়ার সাথে সমরূপী:
রোল্যান্ড বিউমন্ট

রোল্যান্ড বিউমন্ট (; জন্ম: ৪ ফেব্রুয়ারি, ১৮৮৪ - মৃত্যু: ২৫ মে, ১৯৫৮) নাটাল প্রদেশের নিউক্যাসল এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করে গেছেন। দলে তিনি মূলতঃ ডানহাতি মাঝারিসারির ব্যাটসম্যানের দায়িত্ব পালন করতেন। সমগ্র খেলোয়াড়ী জীবনে পাঁচ টেস্টে অংশগ্রহণের সুযোগ ঘটে তার। এছাড়াও ডানহাতে বোলিংয়ে সবিশেষ দক্ষতা দেখিয়েছেন।
দক্ষিণ আফ্রিকার হিলটন কলেজের ছাত্র ছিলেন। মাঝারিসারির ব্যাটসম্যান হিসেবে খেলার পাশাপাশি সুন্দর ফিল্ডিংয়ে সকলের মনোযোগ আকর্ষণ করেন। ১৯০৮ থেকে ১৯১৪ সময়কালে প্রথম-শ্রেণীর ক্রিকেটে অংশ নেন। ৩২টি প্রথম-শ্রেণীর খেলার অধিকাংশই ১৯১২ সালে গ্রীষ্মের ভেজা আবহাওয়ায় দক্ষিণ আফ্রিকার সদস্যরূপে ইংল্যান্ড সফরে খেলেছিলেন রোল্যান্ড বিউমন্ট।
ওয়ান্ডারার্সের পক্ষে সর্বপ্রথম গুরুত্বপূর্ণ খেলায় অবদান রাখেন। জোহেন্সবার্গভিত্তিক ক্লাবটি এস.জে. স্নুক ও এ.ডব্লিউ. নোর্সের ন্যায় তারকা খেলোয়াড় সমৃদ্ধ দক্ষিণ আফ্রিকার বাদ-বাকী একাদশের সাথে ড্র করতে সক্ষমতা দেখায়। এছাড়াও তিনি ট্রান্সভালের পক্ষে ছয়বার এবং দক্ষিণ আফ্রিকার টেস্ট দলের সদস্যরূপে ইংল্যান্ড ও অস্ট্রেলিয়ার বিপক্ষে পাঁচ টেস্টে অংশ নেন। চাপমুক্ত অবস্থায় ব্যাটিং করেন যা তার সহজাত প্রবৃত্তি ছিল। কিন্তু অনেকগুলো খেলায় স্বীয় প্রতিভার স্বাক্ষর রাখতে ব্যর্থ হয়েছেন।
একমাত্র প্রথম-শ্রেণীর সেঞ্চুরিটি করেন ১২১ রানের। নভেম্বর, ১৯১৩ সালে জোহেন্সবার্গে ট্রান্সভালের অধিনায়কত্বকালীন দুইদিনের খেলায় পি.ডব্লিউ. শেরওয়েল একাদশের বিপক্ষে এ সাফল্য পান। তবে বাদ-বাকী প্রথম-শ্রেণীর খেলাগুলোয় কেবলমাত্র ছয়বার পঞ্চাশ বা তদূর্ধ্ব রান সংগ্রহ করতে পেরেছেন।
সমগ্র খেলোয়াড়ী জীবনে পাঁচ টেস্টে অংশ নিতে পেরেছেন। ২৭ মে, ১৯১২ তারিখে টেস্ট অভিষেক ঘটে রোল্যান্ড বিউমন্টের। টেস্টে তিনি সর্বোচ্চ রান করেন ৩১। ১৯১২ সালের ত্রি-দেশীয় প্রতিযোগিতায় অস্ট্রেলিয়ার বিপক্ষে ওল্ড ট্রাফোর্ডে এ সংগ্রহটি করতে পেরেছিলেন।
১৯২০-এর দশকে ত্রিনিদাদে তৈল প্রতিষ্ঠান তদারকী করতেন। উপার্জিত লভ্যাংশ থেকে বিউমন্ট কাপে ব্যয় করেন। ঐ প্রতিযোগিতায় উত্তর ত্রিনিদাদ বনাম দক্ষিণ ত্রিনিদাদের মধ্যকার খেলাটি ১৯২৫-২৬ মৌসুমের শুরুতে আয়োজন করা হয়।
২৫ মে, ১৯৫৮ তারিখে ৭৪ বছর বয়সে ডারবানের বিরিয়া এলাকায় তার দেহাবসান ঘটে। কিন্তু, তার মৃত্যুর কোন সংবাদ উইজডেনে প্রকাশিত হয়নি।
ঝিনাইদহ টেক্সটাইল ইঞ্জিনিয়ারিং কলেজ

ঝিনাইদহ টেক্সটাইল ইঞ্জিনিয়ারিং কলেজ সংক্ষেপে জেটেক বাংলাদেশের খুলনা বিভাগের ঝিনাইদহ জেলায় অবস্থিত একমাত্র স্নাতক পর্যায়ের পাবলিক প্রকৌশল কলেজ। কলেজটি বাংলাদেশ টেক্সটাইল বিশ্ববিদ্যালয় এর অধীনে চার বছর মেয়াদি বিএসসি ইঞ্জিনিয়ারিং ডিগ্রী প্রদান করে থাকে। ২০১৬-১৭ শিক্ষাবর্ষে কলেজ টি বিএসসি ইঞ্জিনিয়ারিং ইন টেক্সটাইল ইঞ্জিনিয়ারিং এ একাডেমিক কার্যক্রম শুরু করে।
= ইতিহাস =
টেক্সটাইল ইঞ্জিনিয়ারদের মেধা ও মননশীলতার সমন্বয়ে তৈরিকৃত পোশাক আন্তর্জাতিক বাজারে Made In Bangladesh নামে একটি অন্যান্য ব্র্যান্ড সৃষ্টি করেছে।আন্তর্জাতিক বাজারে পোশাকের ক্রমবর্ধমান চাহিদা পূরণের জন্য এদেশের পোশাক শিল্প প্রতিষ্ঠানগুলো মেধাবী বস্ত্র প্রকৌশলীদের কর্মসংস্থান সুযোগ সৃষ্টি করে যাচ্ছে।বাংলাদেশ সরকার দেশের এই ক্রমবর্ধমান চাহিদা পূরণ এবং বস্ত্র খাতে এইচএসসি বিজ্ঞান সার্টিফিকেট ধারীদের উচ্চ শিক্ষা নিশ্চিত করার লক্ষ্যে ২০১১ সালের স্নাতক পর্যায়ে একটি টেক্সটাইল ইঞ্জিনিয়ারিং কলেজ স্থাপনের সিদ্ধান্ত নেয়।এরই ধারাবাহিকতায় ঝিনাইদহ জেলার কুড়াহাটি ইউনিয়নের গ্রামে মাগুরা রোডে স্থায়ী ক্যাম্পাসের কার্যক্রম আরম্ভ হয়।পরবর্তীতে ২০১৬ সালে অত্র কলেজ ছাত্র ছাত্রী ভর্তি কার্যক্রম শুরু করে।কলেজটি বস্ত্র ও পাট মন্ত্রণালয় এর বস্ত্র অধিদপ্তর কতৃক পরিচালিত হচ্ছে।২০১৬-১৭ সেশনে বিএসসি ইন টেক্সটাইল ইঞ্জিনিয়ারিং কোর্সের সর্বপ্রথম 107 জন শিক্ষার্থী নিয়ে যাত্রা শুরু করে শেখ কামাল টেক্সটাইল ইঞ্জিনিয়ারিং কলেজ ,ঝিনাইদহ।২০২৫ সালের ২৩ জানুয়ারি, গণপ্রজাতন্ত্রী বাংলাদেশের অন্তর্বর্তীকালীন সরকার প্রতিষ্ঠানটির নাম পরিবর্তন করে ঝিনাইদহ টেক্সটাইল ইঞ্জিনিয়ারিং কলেজ নামকরণ করে।
= প্রতিষ্ঠান প্রাঙ্গন =
ঝিনাইদহ টেক্সটাইল ইঞ্জিনিয়ারিং কলেজটি খুলনা বিভাগের ঝিনাইদহ জেলায় অবস্থিত। এটি ঝিনাইদহ সদর উপজেলায় অবস্থিত। কলেজটি ঝিনাইদহ শহর থেকে ৮ কিলোমিটার দূরে ঝিনাইদহ-মাগুরা মহাসড়কের পাশে এটির ক্যাম্পাস অবস্থিত। সর্বমোট ১১ একর জমির উপর ক্যাম্পাসটি অবস্থিত।
মোট ১২ টি সুবিশাল ভবন রয়েছে এখানে। সেগুলো হলো একাডেমিক ভবন, প্রশাসনিক ভবন, অফিসার্স ডরমেটরি, স্টাফ কোয়ার্টার, অধ্যক্ষের বাস ভবন, ছেলেদের হল (২ টি) শের-এ-বাংলা হল ও বীরশ্রেষ্ঠ হামিদুর রহমান হল, মেয়েদের ইলামীত্র হল, পাওয়ার প্লান্ট, পাম্প হাউজ, সুবিশাল ল্যাব ভবন ২ টি, আধুনিক জিমনেসিয়াম, অডিটোরিয়াম, গ্রন্থাগার, মসজিদ।
= অনুষদ ও বিভাগ =
ঝিনাইদহ টেক্সটাইল ইঞ্জিনিয়ারিং কলেজ থেকে বাংলাদেশ টেক্সটাইল বিশ্ববিদ্যালয় এর অধীনে চার বছর মেয়াদি বিএসসি ইঞ্জিনিয়ারিং ইন টেক্সটাইল ইঞ্জিনিয়ারিং থেকে ৪ টি ডিপার্টমেন্টে পাঠদান করানো হয়। 
প্রতি পর্ব এবং বর্ষোন্নয়ন পরীক্ষাতে ৪০ শতাংশ নম্বর পেলে ছাত্রছাত্রীরা পরবর্তী পর্বে বা বর্ষে উত্তীর্ণ হতে পারে। সকল পর্বে শ্রেণিকুইজ এবং বোর্ড নির্বাচনী পরীক্ষায় উত্তীর্ণ হয়ে পরবর্তী পর্বে অংশগ্রহণ করার সুযোগ পায়।
= শিক্ষার্থী =
অ্যাকাডেমিক কার্যক্রম
পাঠ্য বিষয়ের ক্ষেত্রে বোর্ড এবং কলেজ কর্তৃপক্ষের মতামত চূড়ান্ত বলে গণ্য হয়। এক্ষেত্রে সকলের মেধার যোগ্যতাকেই বিবেচনা করা হয়।কলেজটিতে বর্তমানে এখানে ৫ টি ব্যাচ(৪র্থ,৫ম,৬ষ্ঠ,৭ম ও ৮ম)অধ্যয়নরত রয়েছে এবং ৩ টি ব্যাচ(১ম,২য় ও ৩য়) তাদের অধ্যয়ন সম্পন্ন করেছে।কলেজটিতে মোট ব্যাচ সংখ্যা ৮।
অধ্যয়নরত ব্যাচ(নাম) ও শিক্ষাবর্ষ:
অধ্যয়ন সম্পন্নকৃত ব্যাচ(নাম) ও শিক্ষাবর্ষ:
= গবেষণাগার =
= ছাত্র সংঠন =
ডিব্রুগড় রেলওয়ে স্টেশন

ডিব্রুগড় রেল স্টেশনটি লামডিং-ডিব্রুগড় রেলপথের একটি রেলওয়ে জংশন স্টেশন। এটি ভারতের আসাম রাজ্যের ডিব্রুগড় জেলায় অবস্থিত। রেল স্টেশনটি ডিব্রুগড় শহর এবং পার্শ্ববর্তী এলাকায় রেল পরিষেবা প্রদান করে। ডিব্রুগড় রেলওয়ে স্টেশন (ডিবিআরএইচ) ডিব্রুগড় টাউন রেলওয়ে স্টেশন (ডি.আই.আর.টি.) এর পরে ঐতিহাসিক শহর ডিব্রুগড়ের দ্বিতীয় রেলওয়ে স্টেশন।
"শহুরে ইতিহাস: একটি কেস স্টাডি" দীপালি বড়ুয়া তার বইয়ে লিখেছেন: "ডিগ্রুগড়কে ১৮৪০ সালে জেলা সদর দপ্তর করা হয়েছিল। কিন্তু এটি কেবল কৌশলগত গুরুত্বের জন্য নয় যে এটি শীঘ্রই এত গুরুত্বপূর্ণ হয়ে ওঠে। আসামের ব্রিটিশদের সবচেয়ে বড় স্বার্থ ছিল ১৮২৩ সালের গোড়ার দিকে আধুনিক সৈদি অঞ্চলে ব্রিটিশরা চা চাষ শুরু করেছিল। এটি ডিব্রুগড়ের পূর্ব দিকে ২০ মাইল দূরে চাবুয়ায় ছিল, ব্রিটিশরা সেখানে আদিবাসী উদ্ভিদগুলির সাথে চা চাষের মাধ্যমে তাদের প্রথম পরীক্ষা দিয়েছিল। খুব শীঘ্রই ডিব্রুগড় শহরের নিকটবর্তী এলাকায় তেল ও কয়লা আবিষ্কার করা হয়। ১৮৮২ সালে ডিগবোইতে তেল আবিষ্কৃত হয় এবং ১৮৭৬ সালে মার্গারিটাতে কয়লা পাওয়া যায়। এগুলি ব্যাপকভাবে শিল্প, বাণিজ্যিক ও প্রশাসনিক কর্মকাণ্ড কেন্দ্র হিসেবে ডিব্রুগড়ের গুরুত্বকে উন্নত করেছে। "
১৮৮৩ সালের ১৬ জুলাই যাত্রাবাড়ীর যাত্রা শুরু করে ডিব্ররগড় স্টিমার ঘাট থেকে মকুম পর্যন্ত ১০০০ মিলিমিটার প্রশস্ত মিটারগেজ লাইন খোলা হয়।
১৯০৩ সালে চট্টগ্রাম থেকে লামডিং পর্যন্ত আসাম বেঙ্গল রেলওয়ে দ্বারা নির্মিত মিটার গেজ রেলপথকে ডিব্রুগড়-সাদিয়া লাইনের দ্বারা তিনশুকিয়া পর্যন্ত সম্প্রসারিত করা হয়েছিল।
লামডিং-ডিব্রুগড় রেলপথের মিটার গেজ থেকে ১৬৭৬ মিলিমিটার চওড়া ব্রডগেজ রূপান্তরের প্রকল্পটি ১৯৯৭ সালের শেষের দিকে সম্পন্ন হয়েছিল।
১৩ ডিসেম্বর ২০০৯ সালে বনপুরের নতুন স্টেশনের যাত্রা শুরু হয়।
২০১১ সালে চালু ডিব্রুগড়-কন্যাকুমারী বিবেক এক্সপ্রেস, ভারতের একটি দীর্ঘতম যাত্রাপথের ট্রেন বা রেল পরিষেবা। আসাম, পশ্চিমবঙ্গ, ওড়িশা, অন্ধ্রপ্রদেশ, কেরালা ও তামিলনাড়ু রাজ্যের মধ্য দিয়ে ৮২ ঘণ্টায় ট্রেনটি যাত্রপথ অতিক্রম করে।
বগীবিল দলং বা বগীবিল সেতু (অসমীয়া: বগীবিল দলং) অসমের ডিব্রুগড় জেলার বগীবিল নামক স্থানে অবস্থিত। এইটি অসমের ব্রহ্মপুত্র নদীর চতুর্থ সেতু। ১৯৯৭ সনের ২২ জানুয়ারি তারিখে ব্রহ্মপুত্র নদীর উত্তর পারে অবস্থিত সিসিবরগাওয়ের কুলাজান নামক স্থানে তৎকালীন প্রধানমন্ত্রী এস.ডি.দেবগৌড়া ইহার আধারশীলা নির্মাণ করেছিলেন। বগীবিল সেতু দোতালা বিশিষ্ট সেতু । ইহা রেল ও গাড়ি চলাচলের জন্য উপযোগী। ২০০২ সনে প্রধামন্ত্রী অটল বিহারী বাজপেয়ী বগীবিল সেতু নির্মাণের কার্য আরম্ভ করেছিলেন। বগীবিল সেতুর নির্মাণ কার্য এখনও সম্পূর্ণ হয় নাই। বগীবিল ভারতের সবচেয়ে দীর্ঘতম সেতু।
দিলজিৎ দোসাঞ্ঝ

দিলজিৎ দোসাঞ্ঝ (, , ; জন্ম: ৬ জানুয়ারি ১৯৮৪) একজন ভারতীয় পাঞ্জাবি গায়ক, গীতিকার, অভিনেতা, চলচ্চিত্র প্রযোজক এবং টেলিভিশন ব্যক্তিত্ব। তিনি পাঞ্জাবি সংগীত, পাঞ্জাবি চলচ্চিত্র ও হিন্দি চলচ্চিত্র জগতে কাজ করেন। ২০২০ সালে দোসাঞ্ঝ বিলবোর্ডের "সোশাল ৫০" তালিকায় প্রবেশ করেন। তিনি কানাডিয়ান অ্যালবামস চার্ট, অফিশিয়াল চার্টস কোম্পানির ইউকে এশিয়ান চার্ট, নিউজিল্যান্ড হট সিঙ্গেলস-সহ বিভিন্ন সাংগীতিক তালিকায় স্থানলাভ করেছেন। তাঁর "জট্ট অ্যান্ড জুলিয়েট ২", "পাঞ্জাব ১৯৮৪", "সজ্জন সিংহ রংরূট", "হোঁসলা রখ" ইত্যাদি চলচ্চিত্রগুলোকে পাঞ্জাবি সিনেমার ইতিহাসে সর্বাধিক ব্যবসাসফল ছবির মধ্যে গণ্য করা হয়। ২০১৬ সালে তিনি উড়তা পাঞ্জাব চলচ্চিত্রের জন্য শ্রেষ্ঠ নবাগত অভিনেতা বিভাগে ফিল্মফেয়ার পুরস্কার জেতেন।
দিলজিৎ ১৯৮৪ সালের ৬ জানুয়ারি জলন্ধরে জন্ম গ্ৰহণ করেন। তার পিতার নাম বল বিন্দর সিংহ এবং মাতার নাম সুখবিন্দর কৌর।
দিলজিৎ পাঞ্জাবি গায়ক, অভিনেতা, এবং প্রযোজক। তিনি পাঞ্জাবি চলচ্চিত্র, হিন্দি চলচ্চিত্রে কাজ করেন। এছাড়াও তিনি অন্যতম গুরুত্বপূর্ণ টেলিভিশন ব্যক্তিত্ব।
দিলজিতের কয়েকটি গানে মাদকদ্রব্য বিষয়ে উল্লেখ আছে বলে তার বিরুদ্ধে আইনি পদক্ষেপ নিচ্ছেন চণ্ডীগড়ের একজন অধ্যাপক। 'পাতিয়ালা পেগ' 'পাঁচতারা ঠেক' ইত্যাদি গানে মাদকদ্রব্যের উল্লেখ রয়েছে বলে অভিযোগ। যে গানগুলিতে মাদকদ্রব্যের উল্লেখ আছে তাতে নিষেধাজ্ঞা যেন দেওয়া হয় সেজন্য আদালতের কাছে আবেদন করেছেন জনৈক অধ্যাপক। সূত্র: আনন্দ প্লাস, আনন্দবাজার পত্রিকা,২ জানুয়ারি ২০২৫ পৃ. ৬
হুইলার ড্রাইডেন

হুইলার ড্রাইডেন (ইংরেজি: Wheeler Dryden; ৩১শে আগস্ট, ১৮৯২ - ৩০শে সেপ্টেম্বর, ১৯৫৭) নামে পরিচিত জর্জ ড্রাইডেন হুইলার জুনিয়র (ইংরেজি: George Dryden Wheeler Jr) ছিলেন একজন ব্রিটিশ বংশোদ্ভূত মার্কিন অভিনেতা ও চলচ্চিত্র পরিচালক। তিনি গীতিমঞ্চে পরিবেশনাকারী লিও ড্রাইডেন ও হান্নাহ হিলের পুত্র, এবং 
মঞ্চ ও চলচ্চিত্র অভিনেতা সিডনি ও বিখ্যাত কৌতুকাভিনেতা, চলচ্চিত্র অভিনেতা ও পরিচালক চার্লি চ্যাপলিনের সৎ ভাই। রক সঙ্গীতজ্ঞ স্পেন্সার ড্রাইডেন তার পুত্র।
ড্রাইডেন ১৮৯২ সালের ৩১শে আগস্ট লন্ডনের ব্রিক্সটনে জন্মগ্রহণ করেন। তার পিতা লিও ড্রাইডেন একজন গীতিমঞ্চের গায়ক ছিলেন। তার মাতা হান্নাহ হিলও গীতিমঞ্চের পরিবেশনাকারী ছিলেন। ড্রাইডেন হান্নাহর জন্ম নেওয়া তিন পুত্রের সর্বকনিষ্ঠ। তার অপর দুই ভাই হলেন সিডনি হিল ও চার্লি চ্যাপলিন। ড্রাইডেন যখন খুব ছোট তখন তার পিতা তাকে তার মানসিকভাবে অসুস্থ হতে থাকা মা হান্নাহর কাছ থেকে নিয়ে চলে যান। ১৯১৫ সালে তিনি ভডেভিল কৌতুকাভিনেতা হিসেবে ভারত ও দূরপ্রাচ্য সফরে যান। এসময়ে তিনি তার পিতার কাছ থেকে জানতে পারেন সে সময়ে বিখ্যাত হওয়ার চার্লি চ্যাপলিন তার সৎ ভাই।
এই সময়ে তিনি তার দুই সৎ ভাই চার্লি ও সিডনির কাছে বেশ কয়েকটি চিঠি লিখেন, কিন্তু দুজনের কারো কাছ থেকে কোন উত্তর পান নি। ১৯১৭ সালে তিনি চ্যাপলিনের চলচ্চিত্রের প্রধান অভিনেত্রী এডনা পারভায়েন্সের সাথে যোগাযোগ করেন। ধারণা করা হয় এডনাই চ্যাপলিনকে বুঝান যে ড্রাইডেন তার আত্মীয়। তিনি পরবর্তীতে তার চ্যাপলিন ভাতৃদ্বয়ের সাথে যোগ দেন এবং ১৯১৮ সালে মার্কিন যুক্তরাষ্ট্রে তার মায়ের সাথে তার সাক্ষাৎ হয়। ১৯৩৬ সালে তিনি মার্কিন যুক্তরাষ্ট্রের নাগরিকত্ব লাভ করেন।
তিনি ১৯২১ সালে "ফল্‌স ওমেন"' এবং ১৯২২ সালে স্ট্যান লরেলের "মাড অ্যান্ড স্যান্ড" চলচ্চিত্রে অভিনয় করেন। ১৯২৮ সালে তিনি "আ লিটল বিট অব ফ্লাফ" চলচ্চিত্র পরিচালনা করেন। এতে প্রধান ভূমিকায় অভিনয় করেন তার সৎ ভাই সিডনি চ্যাপলিন। ১৯২৮ ও ১৯২৯ সালে তিনি ব্রডওয়ের "উইংস অভার ইউরোপ" মঞ্চনাটকে অভিনয় করেন। পরবর্তীতে তিনি "দ্য গ্রেট ডিক্টেটর" (১৯৪০) এবং "মঁসিয়ে ভের্দু" (১৯৪৭) চলচ্চিত্রে চ্যাপলিনের সহকারী পরিচালক হিসেবে কাজ করেন। এছাড়া তিনি চ্যাপলিনের শেষ মার্কিন চলচ্চিত্র "লাইমলাইট" (১৯৫২) এ ডক্টর ও সঙ চরিত্রে পার্শ্ব ভূমিকায় অভিনয় করেন।
ড্রাইডেন ১৯৩৮ সালে রেডিও সিটি মিউজিক হলের প্রিমা বেলেরিনা অ্যালিস চ্যাপেলকে (১৯১১-২০০৫) বিয়ে করেন। ১৯৪৩ সালে তাদের বিবাহ বিচ্ছেদ হয়। তাদের একমাত্র পুত্র স্পেন্সার ড্রাইডেন। ড্রাইডেন তার পুত্রকে ১৯৫০ এর দশকে লস অ্যাঞ্জেলেসের জ্যাজ ক্লাবগুলোতে নিয়ে যেতেন, যার ফলে স্পেন্সারের মধ্যে জ্যাজ ও রক সঙ্গীতজ্ঞ হওয়ার আকাঙ্ক্ষা জন্মে। স্পেন্সার পরবর্তীতে জেফারসন এয়ারপ্লেন, নিউ রাইডার্স অব দ্য পার্পল সেজ ও অন্যান্য সঙ্গীতদলে ড্রাম বাদক হিসেবে কাজ করেন। ১৯৯৬ সালে তিনি রক অ্যান্ড রোল হল অব ফেম তালিকায় অন্তর্ভুক্ত হন।
১৯৫২ সালে চার্লি চ্যাপলিন যুক্তরাষ্ট্র ছেড়ে সুইজারল্যান্ডে চলে গেলে ড্রাইডেন ১৯৫৪ সাল পর্যন্ত চ্যাপলিনের হলিউডের ব্যবসাগুলো দেখাশুনা করতেন। ১৯৫৪ সালে চ্যাপলিনের হলিউড স্টুডিও বিক্রি করে দেওয়া হয়। তার শেষ দিনগুলোতে তার ভাইয়ের রাজনীতি বিষয়ক এফবিআইয়ের ঘন ঘন তদন্তের কারণে তিনি মানসিকভাবে অসুস্থ হয়ে পড়েন।
ড্রাইডেন ১৯৫৭ সালের ৩০শে সেপ্টেম্বর লস অ্যাঞ্জেলেসে মৃত্যুবরণ করেন।
গুগল হোম

গুগল হোম হল স্মার্ট স্পিকার'এর একটি ব্রান্ড, যেটি জনপ্রিয় টেক ভিত্তিক কম্পানী গুগল দ্বারা উন্নীত। যন্ত্রটির প্রথম ঘোষণা আসে, ২০১৬ সালের মে মাসে এবং ২০১৬ সালের নভেম্বর মাসে প্রথম মার্কিন যুক্তরাষ্ট্রের বাজারে ছাড়া হয়, যদিও ২০১৭ সালের মধ্যে পর্যায়ক্রমে বহিঃবিশ্বের বিভিন্ন দেশের বাজারে ছাড়া হয়।
গুগল হোম স্পিকার, তার ব্যবহারকারীকে ধ্বনিত আদেশ বা মুখের ভাষায় আদেশ প্রদানের অধিকার প্রদান করে, যাতে করে গুগলের বুদ্ধিমান ব্যক্তিগত সহকারী, যাকে গুগল এসিস্টেন্ট'ও বলা হয়ে থাকে, এর মাধ্যমে পরিসেবাগুলোর সাথে যোগাযোগ করতে পারে। যেগুলোতে অনেক ধরনের সেবা অন্তভুক্ত, সেগুলো মূলত গৃহস্থালী এবং তৃতীয় পক্ষের'ও হতে পারে, যেগুলো একজন ব্যবহারকারীকে গান শুনতে, ভিডিও অথবা ছবির প্লে-ব্যাক (প্লে-ব্যাক; পূর্বে রেকর্ডকৃত বা তোলা ভিডিও এবং ছবির পুনরায় প্রতিলিপি) নিয়ন্ত্রণ করতে, অথবা সম্পূর্নরুপে ভয়েস বার্তার মাধ্যমে সর্বশেষ সংবাদ পাওয়া যায়। এছাড়াও গুগল হোম যন্ত্রগুলিতে বা ডিভাইস গুগুলোতে হোম অটোমেশন বা স্মার্ট হোম প্রযুক্তি সমর্থন করে, যেটি একজন ব্যবহারকারীকে তার কন্ঠস্বর দ্বারা বিভিন্ন বিভিন্ন স্মার্ট হোম অ্যাপলিকেশন ব্যবহার করার সুবিধা প্রদান করেছে। কয়েকটি গুগল হোম বাসগৃহের আলাদা আলাদা রুম বা কক্ষে গানের প্লে-ব্যাকের সামজ্যস্ববিধানের জন্যও রাখা যেতে পারে। ২০১৭ সালের এপ্রিল মাসের নতুন সাম্প্রতিকতম সংযোজনে, নতুন করে মাল্টি-ইউজার নামক একটি সুবিধা যুক্ত করা হয়, যেটির মাধ্যমে যন্তটিকে সর্বোচ্চ ছয়জন পযন্ত তাদের নিজেস্ব কন্ঠস্বরদ্বারা নিয়ত্রন করার অধিকার প্রদান করে। ২০১৭ সালের মে মাসে, গুগল তাদের গুগল হোমের জন্য কয়েকটি নতুন কার্যকারীতা ঘোষণা করে, যেগুলোর মধ্যে: কানাডা এবং কানাডাজুড়ে ফ্রী হ্যান্ডস-ফ্রী ফোন কলিং নামক সুবিধা অন্যতম; পূর্ব নির্ধারিত ইভেন্ট সমূহকে সামনে রেখে কিছু স্বক্রিয় নতুন হালনাগাদ বা কার্যকারীতা আসছে; মোবাইল ডিভাইস অথবা ক্রোমকাস্ট সংবলিত টেলিভিশন সমূহে চাক্ষুষ প্রতিক্রিয়া; ব্লুটুথ এর মাধ্যমে অডিও শোনা; এবং রিমাইন্ডার দেয়া এছাড়াও কেলেন্ডার-এ কোন কিছুর নিযুক্তি বা রিমাইন্ডার যোগ করার অধিকার প্রদান করা।
মূল পন্যটিতে বেলনাকার আকৃতি প্রদান করা হয়েছে, সাথে এর অবস্থানের চাক্ষুষ উপস্থাপনার জন্য বিভিন্ন রং সংবলিত এলইডি বাতি আছে। ২০১৭ সালের অক্টোবর মাসে, গুগল এই পন্যটির বিন্যাসে আরো দুটি সংস্করণ যোগ করে, সেগুলো হল গুগল মিনি এবং গুগল ম্যাক্স।
রিফাত আমিন

রিফাত আমিন (জন্ম: ২১ এপ্রিল ১৯৫৩) হলেন বাংলাদেশের একজন রাজনীতিবিদ। তিনি নারী সংরক্ষিত আসনে বাংলাদেশ আওয়ামী লীগের হয়ে জাতীয় সংসদ সদস্য নির্বাচিত হন।
কঙ্কাবতী দেবী

কঙ্কাবতী দেবী (জন্ম: ১৯০৩ খ্রিষ্টাব্দ - মৃত্যু: ২১ জুন ১৯৩৯ খ্রিষ্টাব্দ) একজন গায়িকা এবং অভিনেত্রী ছিলেন।
কঙ্কাবতী দেবীর জন্ম হয় বিহারের মজঃফরপুরে। পিতা গঙ্গাধরপ্রসাদ সাহু ছিলেন সঙ্গীতরসিক। বাড়ির পরিবেশের প্রভাবে ছোটবেলা থেকে সঙ্গীতের প্রতি কঙ্কাবতীর আকর্ষণ দেখা দেয়। বেথুন কলেজে বি এ পড়বার সময় তিনি রবীন্দ্রনাথের সংস্পর্শে আসেন এবং জোড়াসাঁকো ঠাকুরবাড়িতে তার সাথে 'গৃহপ্রবেশ' নাটকের মাসির ভূমিকায় অভিনয় করে খ্যাতি অর্জন করেন। এম এ পড়বার সময় অসুস্থতার জন্য পড়াশোনায় ছেদ পড়ে এবং রঙ্গমঞ্চে যোগদানের সিদ্ধান্ত করেন।
শিশিরকুমার ভাদুড়ীর সাথে 'দিগ্বিজয়ী' নাটকে ভারত নারীর ভূমিকায় অভিনয় থেকে তার পেশাদারী অভিনয় জীবনের শুরু হয়। এরপর 'সীতা', 'যোগাযোগ', 'পল্লীসমাজ', 'টকী অফ টকীজ', 'চন্দ্রগুপ্ত' প্রভৃতি নাটকে শিশিরকুমারের সহঅভিনেত্রীরূপে অভিনয়জগতে খ্যাতি অর্জন করেন। ১৯৩০ খ্রীষ্টাব্দে শিশিরকুমারের দলের সাথে আমেরিকা যান। শিশিরকুমারের পরিচালিত কয়েকটি চলচ্চিত্রেও তিনি অভিনয় করেন।
'চাণক্য' চলচ্চিত্রটির কাজ সমাপ্ত হওয়ার আগেই ১৯৩৯ খ্রিষ্টাব্দের ২১ জুন কঙ্কাবতীর মৃত্যূ হয়।
কিয়ারা আডবাণী

আলিয়া আডবাণী (জন্ম: ৩১ জুলাই ১৯৯১), যিনি পেশাগতভাবে কিয়ারা আডবাণী নামে পরিচিত, একজন ভারতীয় চলচ্চিত্র অভিনেত্রী। তিনি হিন্দি ও তেলুগু ভাষার চলচ্চিত্রে কাজ করেন। ২০১৪ সালের ফুগলি চলচ্চিত্রের মাধ্যমে অভিনয় শুরু করার পর তিনি দুইটি অত্যন্ত সফল চলচ্চিত্রে তারকা চরিত্রে কাজ করেন, যার একটি ক্রীড়া চলচ্চিত্র "" (২০১৬) এবং একটি পুরুষের বেপরোয়া প্রেমের গল্প নিয়ে নির্মিত "কবির সিং" (২০১৯)।
২০১৯ সালে রোমান্টিক ড্রামা কবির সিং এবং কমেডি ড্রামা গুড নিউজ সর্বাধিক আয়কারী হিন্দি চলচ্চিত্রগুলির মধ্যে দুটিতে অভিনয় করার জন্য আডবাণী ব্যাপক মনোযোগ পান। পরবর্তীতে, তিনি শ্রেষ্ঠ পার্শ্ব অভিনেত্রীর জন্য আইফা পুরস্কার জিতেন। ২০২১ "সালের" শেরশাহ চলচ্চিত্রে তার ভূমিকার মাধ্যমে এই সাফল্য অব্যাহত থাকে। যার জন্য তিনি ২০২২ সালের চলচ্চিত্র ভুল ভুলাইয়া ২, জুগ্জুগ জিয়ো এবং গোবিন্দ নাম মেরা চলচ্চিত্রে শ্রেষ্ঠ অভিনেত্রীর জন্য ফিল্মফেয়ার পুরস্কারের জন্য মনোনীত হন। তিনি ২০২৩ সালে অভিনেতা সিদ্ধার্থ মালহোত্রাকে বিয়ে করেছেন।
আলিয়া আডবাণী ১৯৯২ সালের ৩১শে জুলাই জন্মগ্রহণ করেন। তার পিতা জগদ্বীপ আডবাণীর এবং মাতা জেনেভিভে জাফরী। তার পিতা একজন ব্যবসায়ী। তার একজন ছোট ভাই রয়েছে, যার নাম মিশাল (জ. সেপ্টেম্বর ১৯৯৫)। কিয়ারার পিতা একজন সিন্ধী হিন্দু ব্যক্তি, এবং তার মা একজন ক্যাথলিক ধর্মালম্বী স্কটিশ, আইরিশ, পর্তুগিজ ও স্পেনীয় বংশোদ্ভূত ব্যক্তি।
আডবাণী পরিচালক কবির সাদনান্দ-এর নাট্যধর্মী "ফুগলী" চলচ্চিত্র দিয়ে নবীন মহিত মারওয়াহ, বিজেন্দ্র সিং, আরফি লাম্বা এবং জিমি শেরগিল-দের বিপরীতে কর্মজীবন শুরু করেন। চলচ্চিত্রটি মিশ্র প্রতিক্রিয়া অর্জন করে।
অহম শর্মা

অহম শর্মা হলেন একজন ইঞ্জিনিয়ার থেকে বনে যাওয়া ভারতীয় অভিনেতা যিনি ভারতের বিহার রাজ্যের, বড়হ থেকে এসেছেন। তার অভিনীত চলচ্চিত্র "১৯৬২ মাই কান্ট্রি ল্যান্ড",৬৯তম কান চলচ্চিত্র উৎসব-এর মার্কে দু ফিল্ম-এর ব্যানারে অংশগ্রহণ করেন।
অহম শর্মা তার অভিনয় কর্মজীবন শুরু করেন এনডিটিভি মাধ্যমে প্রচারিত একটি টেলিভিশন সিরিজ দিয়ে যার নাম চান্দ কে পার চলো। লক্ষ্ণৌতে ধারণকৃত 'রেহান' নামের একটি কেন্দ্রীয় চরিত্রে অভিনয় করেন, যিনি ছিলেন একজন মধ্যবিত্ত বংশের যুবক।পিতার মৃত্যুর কারণে রেহান তার পরিবারের কাছ থেকে বিচ্ছিন্ন হয়ে পড়েছিল, যার কারণে তাকে তার মা গভীরভাবে বিরক্ত করে তোলে।